2012.gada 31.jūlijā Noteikumi Nr. 523

Rīgā (prot. Nr. 42 46.§)

**Noteikumi par budžeta pieprasījumu izstrādāšanas un iesniegšanas pamatprincipiem**

Izdoti saskaņā ar

Likuma par budžetu un finanšu vadību

17.panta pirmo daļu

**I. Vispārīgie jautājumi**

1. Noteikumi nosaka pamatprincipus, kā ministrijas un citas centrālās valsts iestādes (turpmāk – ministrija) izstrādā un iesniedz Finanšu ministrijā budžeta pieprasījumus vidējam termiņam (turpmāk – budžeta pieprasījums).

2.Priekšlikumus grozījumiem likumā par valsts budžetu kārtējam gadam ministrija izstrādā un iesniedz Finanšu ministrijā saskaņā ar Ministru kabineta lēmumu par priekšlikumos iekļaujamo informāciju un to iesniegšanas kārtību.

3. Ministrija, izstrādājot budžeta pieprasījumu, ievēro tai noteikto maksimāli pieļaujamo izdevumu apjomu vidējam termiņam. Ja nepieciešams un ja tas nepasliktina valsts budžeta finansiālo bilanci, pēc saskaņošanas ar Finanšu ministriju ministrija var precizēt plānoto resursu un izdevumu apmērus, kas tiek segti no ieņēmumiem no maksas pakalpojumiem un citiem pašu ieņēmumiem, ārvalstu finanšu palīdzības ieņēmumiem un transfertiem. Ministrijas nodrošina budžeta kopsavilkuma sadalījumu resursiem un to izlietojumam, kā arī finansēšanai šādās daļās:

3.1. valsts pamatfunkciju īstenošana (izņemot Eiropas Savienības politiku instrumentu un pārējās ārvalstu finanšu palīdzības līdzfinansētos un finansētos projektus un pasākumus);

3.2. Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana.

4. Budžeta pieprasījumu izstrādā kārtējā gadā (turpmāk – n gads). Vidējais termiņš ietver triju gadu periodu, ko veido saimnieciskais gads, kuram tiek plānots budžets (turpmāk – n+1 gads), un tam sekojošie divi saimnieciskie gadi (turpmāk – n+2 un n+3 gads).

5. Izstrādājot budžeta pieprasījumu, ministrija neplāno dāvinājumus un ziedojumus (ārvalstu vai iekšzemes).

6. Budžeta programmu (apakšprogrammu) struktūru ministrija veido atbilstoši šajos noteikumos noteiktajiem budžeta programmu (apakšprogrammu) veidošanas principiem. Šo noteikumu 3.1. un 3.2.apakšpunktā paredzētajām daļām piemēro atšķirīgus budžeta programmu (apakšprogrammu) veidošanas principus.

**II. Budžeta programmu (apakšprogrammu) veidošanas principi**

7. Ministrija valsts pamatbudžetam šo noteikumu 3.1.apakšpunktā minētajā daļā plānoto budžeta programmu (apakšprogrammu) struktūru veido, piemērojot šādus budžeta programmu (apakšprogrammu) veidošanas principus:

7.1.  ja ministrijai ir apstiprināta institūcijas darbības stratēģija Attīstības plānošanas sistēmas likuma izpratnē, tad budžeta programmu struktūru nosaka institūcijas darbības stratēģijā definētie darbības (rīcības) virzieni. Ja ministrijai nav apstiprinātas institūcijas darbības stratēģijas, tad budžeta programmu struktūras pamatā ir ministrijas nolikumā un citā tās darbību reglamentējošā normatīvajā aktā noteiktās funkcijas. Ja ministrija budžeta programmu struktūras izveidei nevar piemērot šajā apakšpunktā minētos principus, tad ministrija šo noteikumu 130.punktā minētās saskaņošanas gaitā vienojas ar Finanšu ministriju par citiem budžeta programmu struktūras veidošanas principiem, kas ir pēc iespējas tuvināti šajā apakšpunktā minētajiem principiem;

7.2. budžeta programmām jānodrošina attīstības plānošanas dokumentos izvirzīto mērķu un plānoto rezultātu un to rezultatīvo rādītāju sasniegšana;

7.3. lai nodrošinātu budžeta programmu atbilstību ministrijas darbības virzieniem vai funkcijām, budžeta programmu struktūru veido pēc iespējas neatkarīgi no ministrijas organizatoriskās struktūras, izņemot šo noteikumu 8.1.apakšpunktā minēto gadījumu;

7.4. ministrija finansējumu plāno atsevišķā budžeta programmā (apakšprogrammā), ja spēkā esošā tiesību aktā ir ietverta attiecīga norāde;

7.5. budžeta apakšprogrammu struktūru veido saskaņā ar budžeta programmai atbilstošajā funkcijā vai darbības virzienā plānotajiem galvenajiem uzdevumiem un pasākumiem.

8. Ministriju budžeta programmām (apakšprogrammām) paredz vienādu numerāciju un nosaukumus, ja:

8.1. programmā plāno ministrijas (izņemot citas centrālās valsts iestādes) centrālā aparāta darbības nodrošināšanai nepieciešamo finansējumu. Ministrijas centrālo aparātu šo noteikumu izpratnē veido attiecīgās ministrijas reglamentā noteiktās ministrijas struktūrvienības. Šajā apakšpunktā minētajai programmai lieto šādu nosaukumu un numerāciju – 97.00.00 "Nozaru vadība un politikas plānošana";

8.2. Ministru kabinets ir pieņēmis attiecīgu lēmumu par programmas (apakšprogrammas) veidošanu ar vienādu numerāciju un nosaukumu.

9. Ministrija budžeta programmu (apakšprogrammu) struktūru var pārskatīt, ja:

9.1. izmaiņas budžeta programmu (apakšprogrammu) struktūrā nosaka šo noteikumu 7.4. un 8.2.apakšpunktā minētie gadījumi;

9.2. ir pieņemts Ministru kabineta lēmums par ministrijas vai padotības iestādes reorganizāciju vai likvidāciju, tai skaitā ja paredzēta funkciju pārdale starp ministrijām vai strukturālās reformas, kas vienlaikus ietekmē ministrijas budžeta programmu (apakšprogrammu) struktūru.

10. Ministrija budžeta programmai var veidot apakšprogrammas. Budžeta programmai izveidotās budžeta apakšprogrammas:

10.1. veido attiecīgās programmas finansējuma kopsummu;

10.2. nodrošina budžeta programmai izvirzītā mērķa sasniegšanu.

11. Veidojot budžeta programmas (apakšprogrammas), ministrija ievēro šādus nosacījumus:

11.1. šo noteikumu 8.1.apakšpunktā minētajai budžeta programmai var veidot apakšprogrammas atbilstoši ministrijas centrālā aparāta struktūrvienībām (struktūrvienību grupām) vai darbinieku kopumam, kas attiecīgo struktūrvienību (struktūrvienību grupu) vai darbinieku kopuma ietvaros nodrošina noteikta ministrijas darbības virziena vai funkcijas izpildi;

11.2. atsevišķu programmu (apakšprogrammu) neveido vienreizējam vai īstermiņa pasākumam, vienreizējam īstermiņā īstenotam projektam, kā arī vienreizējam pārskaitījumam.

12. Labklājības ministrija valsts sociālās apdrošināšanas speciālajam budžetam šo noteikumu 3.1.apakšpunktā minētajā daļā plānoto budžeta programmu (apakšprogrammu) struktūru veido, lietojot šādu struktūru un budžeta programmu (apakšprogrammu) nosaukumus un numerāciju:

12.1. 04.00.00 "Sociālā apdrošināšana":

12.1.1. 04.01.00 "Valsts pensiju speciālais budžets";

12.1.2. 04.02.00 "Nodarbinātības speciālais budžets";

12.1.3. 04.03.00 "Darba negadījumu speciālais budžets";

12.1.4.  04.04.00 "Invaliditātes, maternitātes un slimības speciālais budžets";

12.1.5.  04.05.00 "Valsts sociālās apdrošināšanas aģentūras speciālais budžets".

13. Labklājības ministrija šo noteikumu 12.punktā noteikto budžeta programmu (apakšprogrammu) struktūru var pārskatīt atbilstoši attiecīgajām izmaiņām likumā "Par valsts sociālo apdrošināšanu".

14. Ministrija šo noteikumu 3.2.apakšpunktā minētajai daļai paredzētās apropriācijas plāno atsevišķās budžeta programmās (apakšprogrammās) katram Eiropas Savienības politiku instrumentam un pārējai ārvalstu finanšu palīdzībai, lietojot šādu struktūru un budžeta programmu (apakšprogrammu) nosaukumus un numerāciju:

14.1.  60.00.00 "Eiropas komunikāciju tīklu projektu un pasākumu īstenošana";

14.2.  61.00.00 "Kohēzijas fonda (KF) projektu un pasākumu īstenošana":

14.2.1.  61.01.00 "Atmaksas valsts pamatbudžetā par Kohēzijas fonda (KF) finansējumu (2004–2006)";

14.2.2.  61.02.00 "Atmaksas valsts pamatbudžetā par Kohēzijas fonda (KF) finansējumu (2007–2013)";

14.2.3.  61.04.00 "Tehniskā palīdzība Kohēzijas fonda (KF) apgūšanai (2004–2006)";

14.3.  62.00.00 "Eiropas Reģionālās attīstības fonda (ERAF) projektu un pasākumu īstenošana":

14.3.1.  62.01.00 "Atmaksas valsts pamatbudžetā par Eiropas Reģionālās attīstības fonda (ERAF) finansējumu (2004–2006)";

14.3.2.  62.02.00 "Atmaksas valsts pamatbudžetā par Eiropas Reģionālās attīstības fonda (ERAF) finansējumu (2007–2013)";

14.4.  63.00.00 "Eiropas Sociālā fonda (ESF) projektu un pasākumu īstenošana":

14.4.1.  63.01.00 "Atmaksas valsts pamatbudžetā par Eiropas Sociālā fonda (ESF) finansējumu (2004–2006)";

14.4.2.  63.02.00 "Atmaksas valsts pamatbudžetā par Eiropas Sociālā fonda (ESF) finansējumu (2007–2013)";

14.5.  64.00.00 "Eiropas Lauksaimniecības garantiju fonda (ELGF) projektu un pasākumu īstenošana";

14.6.  65.00.00 "Eiropas Lauksaimniecības fonda lauku attīstībai (ELFLA) projektu un pasākumu īstenošana":

14.6.1.  65.02.00 "Atmaksas valsts pamatbudžetā par Eiropas Lauksaimniecības fonda lauku attīstībai (ELFLA) finansējumu (2007–2013)";

14.6.2.  65.05.00 "Tehniskā palīdzība Eiropas Lauksaimniecības fonda lauku attīstībai (ELFLA) apgūšanai (2007–2013)";

14.7.  66.00.00 "Eiropas Zivsaimniecības fonda (EZF) projektu un pasākumu īstenošana":

14.7.1.  66.02.00 "Atmaksas valsts pamatbudžetā par Eiropas Zivsaimniecības fonda (EZF) finansējumu (2007–2013)";

14.7.2.  66.05.00 "Tehniskā palīdzība Eiropas Zivsaimniecības fonda (EZF) apgūšanai (2007–2013)";

14.8.  67.00.00 "Eiropas Kopienas iniciatīvas projektu un pasākumu īstenošana";

14.9.  68.00.00 "Pārejas programmas (*Transition Facility*) projektu un pasākumu īstenošana";

14.10.  69.00.00 "3.mērķa "Eiropas teritoriālā sadarbība" pārrobežu sadarbības programmu, projektu un pasākumu īstenošana";

14.11.  70.00.00 "Citu Eiropas Savienības politiku instrumentu projektu un pasākumu īstenošana";

14.12.   70.05.00 "Tehniskā palīdzība ERAF, ESF, KF apgūšanai (2007–2013)";

14.13.  71.00.00 "Eiropas Ekonomikas zonas un Norvēģijas finanšu instrumentu finansēto programmu, projektu un pasākumu īstenošana":

14.13.1.  71.02.00 "Atmaksas valsts pamatbudžetā par Eiropas Ekonomikas zonas un Norvēģijas valdības instrumentu finansējumu";

14.13.2.  71.05.00 "Tehniskā palīdzība Eiropas Ekonomikas zonas un Norvē­ģijas finanšu instrumentu apgūšanai";

14.14.  72.00.00 "Latvijas un Šveices sadarbības programmas finansēto projektu un pasākumu īstenošana";

14.15.  72.05.00 "Tehniskā palīdzība Latvijas un Šveices sadarbības programmas apgūšanai";

14.16.  73.00.00 "Pārējās ārvalstu finanšu palīdzības līdzfinansētie projekti";

14.17.  80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai".

15. Ministrija šo noteikumu 3.2.apakšpunktā minētajai daļai budžeta apakšprogrammas veido pēc noteiktas struktūras, budžeta apakšprogrammām lietojot šādus nosaukumus un numerāciju:

15.1.  xx.01.00 "Atmaksas valsts pamatbudžetā par \_\_\_\_\_\_\_\_\_ (ES fonda vai cita finanšu instrumenta nosaukums) finansējumu (2004–2006)". Apakšprogrammā xx.01.00 plāno atmaksu valsts pamatbudžetā par Eiropas Savienības finansējumu attiecībā uz 2004.–2006.gada plānošanas periodu;

15.2.  xx.02.00 "Atmaksas valsts pamatbudžetā par \_\_\_\_\_\_\_\_\_ (ES fonda vai cita finanšu instrumenta nosaukums) finansējumu (2007–2013)". Apakšprogrammā xx.02.00 plāno atmaksu valsts pamatbudžetā par Eiropas Savienības finansējumu attiecībā uz 2007.–2013.gada plānošanas periodu. Apakšprogrammā xx.02.00 plāno atmaksas valsts pamatbudžetā arī par pārējo ārvalstu finanšu palīdzību (neatkarīgi no tās plānošanas perioda);

15.3.  xx.03.00 "Atmaksa \_\_\_\_\_\_\_ (ES fonda vai cita finanšu instrumenta nosaukums) finansējuma saņēmējam par veiktajiem izdevumiem no ārvalstu finanšu palīdzības";

15.4.  xx.04.00 "Tehniskā palīdzība \_\_\_\_\_\_\_\_\_ (ES fonda vai cita finanšu instrumenta nosaukums) apgūšanai (2004–2006)". Apakšprogrammā xx.04.00 plāno tehnisko palīdzību 2004.–2006.gada plānošanas perioda finansējuma apgūšanai;

15.5.  xx.05.00 "Tehniskā palīdzība \_\_\_\_\_\_\_\_\_\_\_ (ES fonda vai cita finanšu instrumenta nosaukums) apgūšanai (2007–2013)". Apakšprogrammā xx.05.00 plāno tehnisko palīdzību 2007.–2013.gada plānošanas perioda Eiropas Savienības finansējuma apgūšanai. Apakšprogrammā xx.05.00 plāno tehnisko palīdzību arī pārējās ārvalstu finanšu palīdzības apgūšanai (neatkarīgi no tās plānošanas perioda);

15.6.  xx.20.00 "Tehniskā palīdzība \_\_\_\_\_\_\_\_\_ (ES fonda vai cita finanšu instrumenta nosaukums) apgūšanai (2014–2020)". Apakšprogrammā xx.20.00 plāno tehnisko palīdzību 2014.–2020.gada plānošanas perioda Eiropas Savienības finansējuma apgūšanai. Apakšprogrammā xx.20.00 neplāno tehnisko palīdzību pārējās ārvalstu finanšu palīdzības apgūšanai (neatkarīgi no tās plānošanas perioda);

15.7.  xx.21.00 "Atmaksas valsts pamatbudžetā par \_\_\_\_\_\_\_\_\_ (ES fonda vai cita finanšu instrumenta nosaukums) finansējumu (2014–2020)". Apakšprogrammā xx.21.00 plāno atmaksu valsts pamatbudžetā par Eiropas Savienības finansējumu attiecībā uz 2014.–2020.gada plānošanas periodu. Apakš­programmā xx.21.00 neplāno atmaksas valsts pamatbudžetā par pārējo ārvalstu finanšu palīdzību (neatkarīgi no tās plānošanas perioda);

15.8.  no xx.06.00 līdz xx.19.00 un no xx.22.00 līdz xx.99.00 – ministrijas vērtējumā nepieciešamās budžeta apakšprogrammas projektu īstenošanai. Ministrija budžeta apakš­programmas nosaukumā iekavās norāda, uz kuru plānošanas periodu tā attiecas. Eiropas Ekonomikas zonas un Norvē­ģijas finanšu instrumentiem budžeta apakšprogrammas netiek dalītas pa saistību periodiem.

16. Ministrija tai plānoto budžeta programmu (apakšprogrammu) numerāciju un nosaukumus saskaņo ar Finanšu ministriju.

17. Ja atbildīgajai iestādei vai sadarbības iestādei nav pieejami finanšu resursi saistību izpildei attiecībā uz civiltiesisko līgumu par Eiropas Savienības fonda projekta īstenošanu vai vienošanos par Eiropas Savienības fonda projekta īstenošanu, bet Eiropas Savienības fonda finansējuma saņēmējs, kas nav valsts budžeta iestāde vai plānošanas reģions, līguma saistības var izpildīt par saviem līdzekļiem (tai skaitā no sava budžeta ieņēmumiem, budžeta līdzekļu atlikumiem vai aizņēmuma), atbildīgā iestāde vai sadarbības iestāde slēdz līgumu ar šādu finansējuma saņēmēju un atsevišķā valsts budžeta programmā (apakš­programmā) atbilstoši šo noteikumu 14. un 15.punktā norādītajai struktūrai plāno ieņēmumus no ārvalstu finanšu palīdzības, kā arī atbilstošos izdevumus tajā saimnieciskajā gadā, kurā paredzētas atmaksas finansējuma saņēmējam.

18. Izstrādājot budžeta pieprasījumu, ministrija saglabā esošo programmu (apakšprogrammu) kodu numerāciju. Ja, pamatojoties uz jau esošu programmu (apakšprogrammu), tiek izstrādāta jauna programma (apakšprogramma) vai no jau esošas programmas (apakšprogrammas) tiek nodalīta jauna programma (apakšprogramma), tai piešķir jaunu kodu, piecus gadus neatkārtojot citas agrāk pastāvējušas programmas (apakšprogrammas) kodu.

19. Ja, sākoties saimnieciskajam gadam, nav stājies spēkā gadskārtējais valsts budžeta likums, finanšu ministrs apstiprina valsts darbībai nepieciešamos valsts budžeta izdevumus, aizdevumus un aizņēmumu limitus (turpmāk – pagaidu budžets). Pagaidu budžets tiek izstrādāts saskaņā ar [Likuma par budžetu un finanšu vadību](http://www.likumi.lv/doc.php?id=58057) 15.pantu un šo noteikumu IX nodaļu.

**III. Valsts pamatbudžeta pieprasījumu sagatavošanas pamatprincipi**

20. Šo noteikumu 8.1.apakšpunktā minētajā programmā ministrija plāno izdevumus, kas paredzēti ministrijas centrālā aparāta darbības nodrošināšanai. Ja ministrijas centrālais aparāts apmaksā izdevumus, kas ir kopīgi ministrijas centrālajam aparātam un ministrijas padotības iestādēm, un tos nevar sadalīt atbilstoši citām ministrijas budžeta programmām (apakšprogrammām), tad šādus izdevumus plāno šo noteikumu 8.1.apakšpunktā minētajā programmā. Ja ministrijas padotības iestādes apmaksā izdevumus, kas ir kopīgi ministrijas padotības iestādēm un ministrijas centrālajam aparātam, un tos nevar sadalīt atbilstoši šo noteikumu 8.1.apakšpunktā minētajai programmai un pārējām ministrijas budžeta programmām (apakšprogrammām), tad šādus izdevumus plāno tajās ministrijas budžeta programmās (apakšprogrammās), no kurām šos izdevumus plānots apmaksāt.

21. Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem, kuri, izstrādājot likumprojektu par valsts budžetu kārtējam gadam un izdevumu prognozi vidējam termiņam, vēl nav apstiprināti, kā arī apstiprināto projektu pabeigšanai finansējums tiek plānots atsevišķā resorā budžeta programmā 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".

22. Ministrija Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu finansējumu plāno atbilstoši Eiropas Savienības tiesību aktos noteiktajām prasībām un pamatprincipiem un (vai) noslēgtajiem ārvalstu finanšu memorandiem, līgumiem un nacionālajiem normatīvajiem aktiem.

23. Plānojot Eiropas Savienības politiku instrumentu līdzekļus latos, ministrija ievēro vienotu Eiropas Savienības valstu valūtas kursu – EUR 1 = LVL 0,702804. Par nepieciešamajām pārējo valūtu maiņas kursu prognozēm ministrija iesniedz Finanšu ministrijā pieprasījumu līdz kārtējā gada 1.jūnijam. Atbilstoši iesniegtajiem pieprasījumiem pārējo valūtu maiņas kursu prognozes Finanšu ministrija publicē savā tīmekļa vietnē.

24. Valsts pamatbudžeta resursus izdevumu segšanai veido:

24.1. ieņēmumi no maksas pakalpojumiem un citi pašu ieņēmumi;

24.2. ārvalstu finanšu palīdzība iestādes ieņēmumos;

24.3. transferti;

24.4. dotācija no vispārējiem ieņēmumiem.

25. Lai nodrošinātu racionālu un efektīvu līdzekļu izmantošanu, plānojot valsts pamatbudžeta uzturēšanas izdevumus, ministrija ievēro šādus pamatprincipus:

25.1. ministrija izvērtē valsts pārvaldes iestādes funkcijas, darbiniekiem noteiktos uzdevumus un sasniedzamo rezultātu, kā arī minēto funkciju veikšanai nepieciešamo darbinieku skaitu un kvalifikāciju. Ministrija atlīdzību vidējam termiņam plāno, par pamatu ņemot amatu sarakstu, plānotās izmaksas fiziskajām personām uz tiesiskās attiecības regulējošu dokumentu pamata (turpmāk – ārštata darbinieki) un citus atlīdzības plānošanu un darba samaksu reglamentējošos normatīvos aktus;

25.2. plānojot darba devēja valsts sociālās apdrošināšanas obligātās iemaksas, ievēro likuma "Par valsts sociālo apdrošināšanu" 18.panta pirmajā daļā noteikto obligāto iemaksu likmi;

25.3. plānojot maksājumus par aizņēmumiem un kredītiem, tajos ietver procentu maksājumus par ņemtajiem kredītiem, procentu maksājumus par līzingu, kā arī citus izdevumus, kas ir saistīti ar šo parādu apkalpošanu (saistībā ar noslēgtajiem līgumiem). Saņemtā aizņēmuma (kredīta) pamatsummas atmaksas neiekļauj maksājumos par aizņēmumiem un kredītiem. Saņemtā aizņēmuma (kredīta) pamatsummas atmaksas atbilstoši budžetu finansēšanas klasifikācijai norāda finansēšanas daļā.

26. Ministrija, kura plāno izdevumus, kas saistīti ar operatīvo darbību, iesniedzot budžeta pieprasījuma veidlapu, vienlaikus sevišķajā lietvedībā iesniedz papildu informāciju, norādot detalizētu slepeno izdevumu atšifrējumu atbilstoši šo noteikumu veidlapām.

27. Ja saskaņā ar noslēgtajiem līgumiem plānotās iemaksas starp­tautiskajās institūcijās ir paredzēts novirzīt kā valsts budžeta finansējumu ārvalstu finanšu palīdzības finansētas programmas, projekta vai pasākuma īstenošanai, tad ministrija par attiecīgo maksājumu summu neparedz iemaksas starptautiskajās institūcijās. Ministrija šādā gadījumā dotāciju no vispārējiem ieņēmumiem un izdevumus konkrētā pasākuma vai projekta īstenošanai plāno attiecīgajā budžeta programmā vai apakšprogrammā.

28. Ministrija, kura ir 62.resora "Mērķdotācijas pašvaldībām" attiecīgās programmas (apakšprogrammas) un (vai) 64.resora "Dotācija pašvaldībām" attiecīgās programmas (apakšprogrammas) izpildītāja, izstrādā atsevišķus budžeta pieprasījumus un paskaidrojumus par minēto resoru attiecīgajām programmām (apakšprogrammām) atbilstoši šo noteikumu pielikumos minētajām veidlapām, kuras aizpilda tajā pašā *MS Excel* vai *Word* vidē, kādā konkrētā veidlapa sagatavota.

29. Ja ministrija izpilda budžeta programmu (apakšprogrammu), no kuras finansējums tiek pārskaitīts pašvaldībai, tā ievēro šādus nosacījumus:

29.1. dotācijas pašvaldību budžetiem plāno, izmantojot saimnieciskā gada valsts budžeta 64.resorā "Dotācijas pašvaldībām" norādītās programmas (apakšprogrammas);

29.2. mērķdotācijas pašvaldībām plāno tikai atbilstoši pieņem­tajiem normatīvajiem aktiem, izņemot šo noteikumu 29.1.apakšpunktā minēto;

29.3. visus pārējos ministriju pārskaitījumus uz pašvaldību budžetiem, kurus veic valsts budžeta programmu (apakšprogrammu) īstenošanas procesā, ministrija plāno kā transferta pārskaitījumus uzturēšanas izdevumiem vai kapitālajiem izdevumiem.

30. Lai nodrošinātu konsolidētā kopbudžeta projekta sagatavošanu, ministrija par tās padotībā esošām budžeta nefinansētām iestādēm pēc to budžetu apstiprināšanas Ministru kabinetā divu nedēļu laikā iesniedz Finanšu ministrijā apstiprināto plānu atbilstoši šo noteikumu 46.1.apakšpunktā minētajai veidlapai Nr.1(pb). Ministrija par tās padotībā esošajām no valsts budžeta daļēji finansētām atvasinātām publiskām personām iesniedz Finanšu ministrijā to budžeta plāna prognozi atbilstoši šo noteikumu 46.1.apakšpunktā minētajai veidlapai Nr.1(pb) vienlaikus ar ministrijas budžeta pieprasījumu.

31. Ministrija, kas veic transferta pārskaitījumus no valsts pamatbudžeta uz citas ministrijas pamatbudžeta programmām (apakšprogrammām) vai speciālā budžeta programmām (apakšprogrammām) vai no valsts speciālā budžeta uz citas ministrijas pamatbudžeta programmām (apakšprogrammām), ir atbildīga par transfertu apmēru savstarpēju saskaņošanu. Abām ministrijām, kas savstarpēji saskaņo transferta apmērus, iesniedzot budžeta pieprasījumu, ir jāpievieno to atbildīgo amatpersonu parakstīts saskaņojums atbilstoši šo noteikumu 46.34.apakšpunktā minētajai veidlapai Nr.21.

32. Ministrija, kas veic transferta pārskaitījumus no valsts pamatbudžeta vai no valsts speciālā budžeta uz citas ministrijas padotībā esošas no valsts budžeta daļēji finansētas atvasinātas publiskas personas vai budžeta nefinansētas iestādes budžetu, ir atbildīga par transfertu apmēru saskaņošanu ar ministriju, kuras padotībā ir attiecīgā no valsts budžeta daļēji finansētā atvasinātā publiskā persona vai budžeta nefinansētā iestāde. Abām ministrijām, kas savstarpēji saskaņo transferta apmērus, iesniedzot budžeta pieprasījumu, ir jāpievieno to atbildīgo amatpersonu parakstīts saskaņojums atbilstoši šo noteikumu 46.35.apakšpunktā minētajai veidlapai Nr.22.

33. Ministrija, kuras padotībā esoša no valsts budžeta daļēji finansēta atvasināta publiska persona vai budžeta nefinansēta iestāde veic transferta pārskaitījumus no sava budžeta uz citas ministrijas pamatbudžeta programmām (apakšprogrammām) vai speciālā budžeta programmām (apakšprogrammām), citas ministrijas padotībā esošas no valsts budžeta daļēji finansētas atvasinātas publiskas personas vai budžeta nefinansētas iestādes budžetu, ir atbildīga par transfertu apmēru saskaņošanu ar attiecīgo ministriju vai ar ministriju, kuras padotībā ir attiecīgā no valsts budžeta daļēji finansētā atvasinātā publiskā persona vai budžeta nefinansētā iestāde. Abām ministrijām, kas savstarpēji saskaņo transferta apmērus, iesniedzot budžeta pieprasījumu, ir jāpievieno to atbildīgo amatpersonu parakstīts saskaņojums atbilstoši šo noteikumu 46.35.apakšpunktā minētajai veidlapai Nr.22.

34. Plānojot valsts budžeta ilgtermiņa saistības n+1, n+2 un n+3 gadiem, ministrija ievēro šādus nosacījumus:

34.1. Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem plānoto valsts budžeta ilgtermiņa saistību apmēru norāda atbilstoši pieņemtajiem lēmumiem par projektu finansējumu;

34.2. pārējām jaunām valsts budžeta ilgtermiņa saistībām (izņemot maksājumus par aizņēmumiem un kredītiem un maksājumus starptautiskajās institūcijās un programmās) plānoto valsts budžeta ilgtermiņa saistību apjomu norāda atbilstoši attiecīgajā Ministru kabineta rīkojumā noteiktajam;

34.3. ministrija var uzņemties jaunas valsts budžeta ilgtermiņa saistības maksājumiem starptautiskajās institūcijās un programmās tikai ar Ministru kabineta lēmumu;

34.4. Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai, kuriem finansējums ir pārdalīts n gada laikā no atsevišķā resora programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai", jaunas saistības n+1 gadā un tālākā laikposmā līdz projekta īstenošanai plāno atbilstoši noslēgtajiem līgumiem;

34.5. Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem, kuriem maksājumu veikšana ir paredzēta, tikai sākot ar n+1 gadu un turpmākajos gados, nepieciešams Ministru kabineta lēmums par tiesībām uzņemties jaunas valsts budžeta ilgtermiņa saistības.

35. Valsts budžeta ilgtermiņa saistības grupai "Maksājumi starptautiskajās institūcijās un programmās" norāda sadalījumā pa institūcijām, kurās tiek veiktas iemaksas.

36. Ministrija, kas atbilstoši normatīvajiem aktiem nodrošina izdienas pensiju izmaksas, budžetā tās plāno attiecīgajā budžeta izdevumu funkcionālās kategorijas klasifikācijas koda 10.000 "Sociālā aizsardzība" apakškodā 10.200 "Atbalsts gados veciem cilvēkiem".

37. Ministrija, sagatavojot priekšlikumus valsts budžeta likumprojekta izskatīšanai Saeimā otrajā lasījumā, ievēro šādus pamatprincipus:

37.1. ja Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanu (tai skaitā līgumu slēgšanu) ministrija plāno uzsākt n+1 gada pirmajā ceturksnī, tad ministrija iesniedz priekšlikumus par Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai nepieciešamā finansējuma pārdali no 74.resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", paredzot nepieciešamo finansējuma apmēru visam n+1 gadam;

37.2. valsts pamatfunkciju īstenošanai paredzētā finansējuma ietvaros nepalielina izdevumus atlīdzībai, izņemot gadījumus, ja Ministru kabinets ir pieņēmis attiecīgu lēmumu;

37.3. neiesniedz priekšlikumus, kas pasliktina valsts budžeta finansiālo bilanci, izņemot gadījumus, ja Ministru kabinets ir pieņēmis attiecīgu lēmumu;

37.4. neiesniedz priekšlikumus, ja finansējums nav nepieciešams n+1 gada pirmajā ceturksnī un to var nodrošināt budžeta izpildes gaitā Likumā par budžetu un finanšu vadību noteiktajā kārtībā ar finanšu ministra rīkojumu.

**IV. Valsts sociālās apdrošināšanas speciālā budžeta pieprasījumu sagatavošana**

38. Valsts sociālās apdrošināšanas speciālā budžeta izdevumu plānošanā ievēro tos pašus principus, kas noteikti šo noteikumu III nodaļā attiecībā uz valsts pamatbudžetu.

39. Labklājības ministrijas valsts sociālās apdrošināšanas speciālā budžeta ieņēmumus veido:

39.1. nodokļu un nenodokļu ieņēmumi;

39.2. ieņēmumi no maksas pakalpojumiem un citi pašu ieņēmumi;

39.3. ārvalstu finanšu palīdzība iestādes ieņēmumos;

39.4. transferti.

40. Plānojot valsts sociālās apdrošināšanas speciālo budžetu, fondēto pensiju shēmas līdzekļus nošķir no vispārējā valsts budžeta un tos neplāno kā valsts sociālās apdrošināšanas speciālā budžeta daļu. Fondēto pensiju shēmas līdzekļus ieskaita valsts sociālās apdrošināšanas valsts pensiju speciālajā budžetā tikai Valsts fondēto pensiju likumā noteiktajos gadījumos – fondēto pensiju shēmas dalībnieka vecuma pensijas pieprasīšanas vai fondēto pensiju shēmas dalībnieka nāves gadījumā.

**V. Budžeta pieprasījumi, paskaidrojumi, to izskatīšana un aktualizēšana**

41. Ministrija budžeta pieprasījumus un paskaidrojumus sagatavo un iesniedz atbilstoši šo noteikumu pielikumos noteiktajām veidlapām.

42. Finanšu ministrijas atbildīgie darbinieki pēc budžeta pieprasījumu izskatīšanas informē ministrijas atbildīgos darbiniekus par nepieciešamajiem precizējumiem un labojumiem un, ja nepieciešams, pieprasa rakstiski un (vai) elektroniski iesniegt papildu informāciju un attiecīgus labojumus.

43. Lai izvērtētu komersantiem piešķiramās valsts budžeta dotācijas apjomu, Finanšu ministrijas atbildīgajiem darbiniekiem, ja nepieciešams, ir tiesības papildus pieprasīt minētā komersanta pilnu saimnieciskās darbības pārskatu par n–1 gadu, n gada izdevumu plānu (tāmi), kā arī saņemt citu informāciju.

44. Finanšu ministrija pēc ministriju iesniegto budžeta pieprasījumu izskatīšanas sagatavo likumprojektu par valsts budžetu n+1 gadam, tā pielikumus un paskaidrojumus. Paskaidrojumu iesniedz izskatīšanai Ministru kabinetā un Saeimā kopā ar likumprojektu par valsts budžetu n+1 gadam.

45. Ja Ministru kabinets nav lēmis citādi, Finanšu ministrija sadarbībā ar pārējām ministrijām mēneša laikā pēc tam, kad stājies spēkā gadskārtējais valsts budžeta likums (grozījumi gadskārtējā valsts budžeta likumā), aktualizē gadskārtējam valsts budžeta likumprojektam (grozījumiem gadskārtējā valsts budžeta likumā) pievienotos paskaidrojumus un publicē tos Finanšu ministrijas tīmekļa vietnē.

**VI. Budžeta pieprasījuma sastāvs**

46. Ministrija valsts budžeta pieprasījumu iesniedz, aizpildot šādas veidlapas:

46.1. veidlapa Nr.1(pb) "Valsts pamatbudžeta ieņēmumu un izdevumu atšifrējums pa programmām un apakšprogrammām vidējam termiņam" (1.pielikums);

46.2. veidlapa Nr.1(sb) "Valsts speciālā budžeta ieņēmumu un izdevumu atšifrējums pa programmām un apakšprogrammām vidējam termiņam" (2.pielikums);

46.3. veidlapa Nr.2(1)pb "Valsts pamatbudžeta programmu (apakšpro­grammu) ieņēmumu un izdevumu pieprasījums vidējam termiņam. Programmu (apakšprogrammu) saraksts" (3.pielikums);

46.4. veidlapa Nr.2(2)pb "Finansiālo rādītāju kopsavilkums" (4.pieli­kums);

46.5. veidlapa Nr.2(3)pb "Izdevumi" (5.pielikums);

46.6. veidlapa Nr.2(4)pb "Aizņēmumi un aizdevumi" (6.pielikums);

46.7. veidlapa Nr.2(1)sb "Valsts speciālā budžeta programmu (apakš­programmu) ieņēmumu un izdevumu pieprasījums vidējam termiņam. Program­mu (apakšprogrammu) saraksts" (7.pielikums);

46.8. veidlapa Nr.2(2)sb "Finansiālo rādītāju kopsavilkums" (8.pieli­kums);

46.9. veidlapa Nr.2(3)sb "Izdevumi" (9.pielikums);

46.10. veidlapa Nr.2(4)sb "Aizņēmumi un aizdevumi" (10.pielikums);

46.11. veidlapa Nr.3(pb) "Valsts pamatbudžeta izdevumu pieprasījuma vidējam termiņam kopsavilkums sadalījumā pa programmām un apakšprogram­mām" (11.pielikums);

46.12. veidlapa Nr.3(sb) "Valsts speciālā budžeta izdevumu pieprasījuma vidējam termiņam kopsavilkums sadalījumā pa programmām un apakšpro­grammām" (12.pielikums);

46.13. veidlapa Nr.4(pb) "Valsts pamatbudžeta ilgtermiņa saistības" (13.pielikums);

46.14. veidlapa Nr.4(sb) "Valsts speciālā budžeta ilgtermiņa saistības" (14.pielikums);

46.15. veidlapa Nr.5 "Valdības galvojumu saraksts" (15.pielikums);

46.16. veidlapa Nr.6 "Pamatbudžetā iemaksājamās valsts nodevas un citi maksājumi no valsts institūciju sniegtajiem pakalpojumiem un veiktās darbības" (16.pielikums);

46.17. veidlapa Nr.7(pb) "Paskaidrojums par ministrijas (citas centrālās valsts iestādes) valsts pamatbudžeta līdzekļu pieprasījumu vidējam termiņam" (17.pielikums);

46.18. veidlapa Nr.7(sb) "Paskaidrojums par ministrijas (citas centrālās valsts iestādes) valsts speciālā budžeta līdzekļu pieprasījumu vidējam termiņam" (18.pielikums);

46.19. veidlapa Nr.8 "Prioritāro pasākumu un jauno politikas iniciatīvusaraksts vidējam termiņam" (19.pielikums);

46.20. veidlapa Nr.9 "Optimizācijas pasākumu un strukturālo reformu saraksts vidējam termiņam" (20.pielikums);

46.21. veidlapa Nr.10(pb) "Valsts sociālo pabalstu, izdienas pensiju un piemaksu pie vecuma un invaliditātes pensijām izdevumu aprēķins" (21.pielikums);

46.22. veidlapa Nr.10(sb) "Valsts pensiju, sociālās apdrošināšanas pabalstu un valsts budžeta maksājumu izdevumu aprēķins" (22.pielikums);

46.23. veidlapa Nr.11 "Mērķdotācijas pašvaldībām – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām" (23.pielikums);

46.24. veidlapa Nr.12 "Mērķdotācijas pašvaldībām – interešu izglītības programmu un sporta skolu pedagogu daļējai darba samaksai un valsts sociālās apdrošināšanas obligātajām iemaksām" (24.pielikums);

46.25. veidlapa Nr.13 "Mērķdotācijas pašvaldībām – pašvaldību speciālajām pirmsskolas izglītības iestādēm, internātskolām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem" (25.pielikums);

46.26. veidlapa Nr.14 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" (26.pielikums);

46.27. veidlapa Nr.15 "Mērķdotācijas pašvaldībām – pašvaldību pirmsskolas izglītības iestādēs nodarbināto pedagogu darba samaksas paaugstināšanai un valsts sociālās apdrošināšanas obligātajām iemaksām" (27.pielikums);

46.28. veidlapa Nr.16 "Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām" (28.pielikums);

46.29. veidlapa Nr.17 "Mērķdotācijas investīcijām pašvaldībām" (29.pielikums);

46.30. veidlapa Nr.18 "Iesniegums Vienotās valsts budžeta plānošanas un izpildes informācijas sistēmas plānošanas bloka lietošanas tiesību piešķiršanai, maiņai vai anulēšanai" (30.pielikums);

46.31. veidlapa Nr.19(pb) "Valsts pamatbudžeta kopsavilkums" (31.pielikums);

46.32. veidlapa Nr.19(sb) "Valsts speciālā budžeta kopsavilkums" (32.pielikums);

46.33. veidlapa Nr.20 "Valsts budžeta programmu (apakšprogrammu) atlīdzības pieprasījums n+1 gadam" (33.pielikums);

46.34. veidlapa Nr.21 "Plānoto starpministriju transfertu n+1, n+2, n+3 gadā saskaņojums" (34.pielikums);

46.35. veidlapa Nr.22 "Ministriju, no valsts budžeta daļēji finansēto atvasināto publisko personu un budžeta nefinansēto iestāžu plānoto savstarpējo transfertu n+1, n+2, n+3 gadā saskaņojums" (35.pielikums);

46.36. veidlapa Nr.23(pb) "Paskaidrojums par ministrijas (citas centrālās valsts iestādes) priekšlikumiem grozījumiem likumā par valsts budžetu kārtējam gadam valsts pamatbudžetā" (36.pielikums);

46.37. veidlapa Nr.23(sb) "Paskaidrojums par ministrijas (citas centrālās valsts iestādes) priekšlikumiem grozījumiem likumā par valsts budžetu kārtējam gadam valsts speciālajā budžetā" (37.pielikums);

46.38. veidlapa Nr.24 "Paskaidrojums par ministrijas (citas centrālās valsts iestādes) darbības rezultātu un to rezultatīvo rādītāju izmaiņām" (38.pielikums).

47. Ministrija priekšlikumus valsts budžeta likumprojekta izskatīšanai Saeimā otrajā lasījumā iesniedz, aizpildot šādas veidlapas:

47.1. veidlapa Nr.25 "Priekšlikumi valsts budžeta likumprojekta teksta izskatīšanai Saeimā otrajā lasījumā" (39.pielikums);

47.2. veidlapa Nr.26 "Priekšlikumi valsts budžeta likumprojekta pielikumu izskatīšanai Saeimā otrajā lasījumā" (40.pielikums).

**VII. Veidlapu aizpildīšanas un iesniegšanas kārtība**

48. Finanšu ministrija atbilstoši [Likuma par budžetu un finanšu vadību](http://www.likumi.lv/doc.php?id=58057) 16.1 pantā minētajam grafikam savā tīmekļa vietnē publicē:

48.1. atbilstoši spēkā esošajām klasifikācijām aktualizētos veidlapu paraugus. Ministrija veidlapas aizpilda tajā pašā *MS Excel* vai *Word* vidē, kādā konkrētā veidlapa sagatavota, izņemot šo noteikumu VIII nodaļā minētās veidlapas;

48.2. informāciju par šo noteikumu 66.punktā minēto projektu un pasākumu klasificēšanas principiem veidlapas Nr.4(pb) un Nr.4(sb) aizpildīšanai vai arī pieprasa klasificēšanai nepieciešamo informāciju.

49. Visās veidlapās resursus izdevumu segšanai, ieņēmumus, izdevumus un finansēšanu norāda latos (veselos skaitļos), ja konkrētajā veidlapā nav norādīts citādi. Procentuālo pieaugumu vai samazinājumu norāda, noapaļojot ar vienu zīmi aiz komata.

50. Visās veidlapās ailē "n–1 gada izpilde" ministrija norāda budžeta izpildes datus saskaņā ar izdevumu uzskaiti atbilstoši naudas plūsmas principam. Šo noteikumu 112.punktā minētajās veidlapās ailē "n–1 gada izpilde" norāda budžeta izpildes datus, pamatojoties uz kopsavilkuma pārskatu par budžeta izpildi, kas saskaņots atbilstoši normatīvajam aktam par asignējumu piešķiršanu un izpildi. Veidlapās, kuras nav minētas šo noteikumu 112.punktā, ailē "n–1 gada izpilde" ministrija norāda budžeta izpildes datus saskaņā ar saimnieciskā gada pārskatu par valsts budžeta izpildi un par pašvaldību budžetiem. Ailē "n gada plāns" norāda likumā par valsts budžetu n gadam apstiprināto plānu.

51. Aizpildītās veidlapas paraksta ministrijas vadītājs vai tā pilnvarota amatpersona. Katrā veidlapā norāda izpildītāja – attiecīgās veidlapas sagatavotāja – amatu, uzvārdu, tālruņa numuru un e-pasta adresi. Aizpildītās veidlapas var iesniegt Finanšu ministrijā divos veidos:

51.1. ja aizpildītās veidlapas ir parakstītas ar drošu elektronisko parakstu, tad ministrija nosūta tās elektroniski uz Finanšu ministrijas oficiālo e-pasta adresi;

51.2. ja aizpildītās veidlapas ir pašrocīgi parakstītas, tad ministrija iesniedz tās Finanšu ministrijā papīra formā un nosūta elektroniski uz Finanšu ministrijas oficiālo e-pasta adresi.

52. Veidlapu Nr.1(pb) "Valsts pamatbudžeta ieņēmumu un izdevumu atšifrējums pa programmām un apakšprogrammām vidējam termiņam" (1.pielikums) ministrija iegūst, izmantojot Vienotās valsts budžeta plānošanas un izpildes informācijas sistēmas (turpmāk – SAP sistēma) informāciju. Veidlapā norāda valsts pamatbudžeta programmu (apakš­programmu) resursus izdevumu segšanai, izdevumus un finansēšanu atbilstoši saimnieciskā gada likuma par valsts budžetu struktūrai, kā arī pamatojoties uz normatīvajos aktos apstiprinātajām klasifikācijām un šo noteikumu 48.punktā minētajām Finanšu ministrijas veidlapām ar aktualizētiem rādītājiem.

53. Veidlapu Nr.1(sb) "Valsts speciālā budžeta ieņēmumu un izdevumu atšifrējums pa programmām un apakšprogrammām vidējam termiņam" (2.pielikums) Labklājības ministrija iegūst, izmantojot SAP sistēmas informāciju. Veidlapā norāda valsts speciālā budžeta programmu (apakšprogrammu) ieņēmumus, izdevumus un finansēšanu atbilstoši saimnieciskā gada likuma par valsts budžetu struktūrai, kā arī pamatojoties uz normatīvajos aktos apstiprinātajām klasifikācijām un šo noteikumu 48.punktā minētajām Finanšu ministrijas veidlapām ar aktualizētiem rādītājiem.

54. Veidlapā Nr.2(1)pb "Valsts pamatbudžeta programmu (apakš­programmu) ieņēmumu un izdevumu pieprasījums vidējam termiņam. Programmu (apakšprogrammu) saraksts" (3.pielikums) ministrija iekļauj vidējā termiņā spēkā esošo programmu (apakšprogrammu) sarakstu, norādot programmas (apakšprogrammas) kodu, nosaukumu un saskaņā ar normatīvajos aktos par klasifikācijām apstiprināto attiecīgo budžeta izdevumu kodu atbilstoši funkcionālajām kategorijām (turpmāk – valdības funkcijas kods). Ja ministrija, plānojot programmas (apakšprogrammas) izdevu­mus, visu summu nevar attiecināt uz vienu konkrētu valdības funkcijas kodu, tad norāda tādu koda numuru, kurā tiek klasificēta lielākā daļa no programmas (apakšprogrammas) izdevumiem. Programmai norāda atbilstošu valdības funkcijas kodu līdz otrajai detalizācijas pakāpei. Tām budžeta programmām, kuru apakšprogrammu izdevumi tiek klasificēti pēc atšķirīgiem valdības funkciju kodiem, programmas kopējo valdības funkciju klasifikācijas kodu nenorāda. Veidlapā norāda visas
n–1, n, n+1, n+2 un n+3 gadā spēkā esošās programmas. Ailē "spēkā no" norāda programmas (apakšprogrammas) spēkā stāšanās datumu, mēnesi un gadu. Ailē "spēkā līdz" norāda datumu, mēnesi un gadu, līdz kuram programma (apakš­programma) ir darbojusies. Ja nav zināms konkrēts programmas (apakš­programmas) pabeigšanas laiks, ailē "spēkā līdz" norāda "31129999".

55. Veidlapā Nr.2(2)pb "Finansiālo rādītāju kopsavilkums" (4.pielikums) ministrija norāda izdevumu segšanai paredzēto resursu detalizētu atšifrējumu atbilstoši normatīvajos aktos par budžetu ieņēmumu klasifikācijas kodiem noteiktajai klasifikācijai kodu zemākajā detalizācijas pakāpē (piecas zīmes), izdevumu kopsummu un finansēšanu. Ailē "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums" izdevumu segšanai paredzētos resursus norāda, pamatojoties uz šo noteikumu 48.punktā minētajām Finanšu ministrijas veidlapām ar aktualizētiem rādītājiem. Vispirms tiek norādītas ministrijas budžeta kopsummas, un tālāk tās tiek norādītas sadalījumā pa programmām un apakšprogrammām.

56. Veidlapā Nr.2(3)pb "Izdevumi" (5.pielikums) ministrija ailē "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums" izdevumus norāda, pamatojoties uz šo noteikumu 48.punktā minētajām Finanšu ministrijas veidlapām ar aktualizētiem rādītājiem kodu zemākajā detalizācijas pakāpē (četras zīmes). Vispirms tiek norādītas ministrijas budžeta kopsummas, un tālāk tās tiek norādītas sadalījumā pa programmām un apakšprogrammām.

57. Veidlapā Nr.2(4)pb "Aizņēmumi un aizdevumi" (6.pielikums) ministrija, kura atbilstoši normatīvo aktu nosacījumiem saņem aizņēmumus vai izsniedz aizdevumus, norāda atbilstošo finanšu līdzekļu apjomu vidējā termiņā saskaņā ar budžeta finansēšanas klasifikācijas prasībām. Ailē "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums" norāda informāciju par saņemtajiem aizņēmumiem vai izsniegtajiem aizdevumiem atbilstoši kodu zemākajam sadalījumam, pamatojoties uz šo noteikumu 48.punktā minētajām Finanšu ministrijas veidlapām ar aktualizētiem rādītājiem. Vispirms tiek norādītas ministrijas budžeta kopsummas, un tālāk tās tiek norādītas sadalījumā pa programmām un apakšprogrammām.

58. Veidlapā Nr.2(1)sb "Valsts speciālā budžeta programmu (apakš­programmu) ieņēmumu un izdevumu pieprasījums vidējam termiņam. Programmu (apakšprogrammu) saraksts" (7.pielikums) Labklājības ministrija iekļauj vidējā termiņā spēkā esošo programmu (apakšprogrammu) sarakstu, norādot programmas (apakšprogrammas) kodu, nosaukumu un saskaņā ar normatīvajos aktos par klasifikācijām apstiprināto attiecīgo budžeta izdevumu valdības funkcijas kodu. Ja, plānojot programmas (apakšprogrammas) izdevumus, visu summu nevar attiecināt uz vienu konkrētu valdības funkcijas kodu, tad norāda tādu koda numuru, kurā tiek klasificēta lielākā daļa no programmas (apakšprogrammas) izdevumiem. Programmai norāda atbilstošu valdības funkcijas kodu līdz otrajai detalizācijas pakāpei. Tām budžeta programmām, kuru apakšprogrammu izdevumi tiek klasificēti pēc atšķirīgiem valdības funkciju kodiem, programmas kopējo valdības funkciju klasifikācijas kodu nenorāda. Ailē "spēkā no" norāda programmas (apakšprogrammas) spēkā stāšanās datumu, mēnesi un gadu. Ailē "spēkā līdz" norāda datumu, mēnesi un gadu, līdz kuram programma (apakšprogramma) ir darbojusies. Ja nav zināms konkrēts programmas (apakšprogrammas) pabeigšanas laiks, ailē "spēkā līdz" norāda "31129999".

59. Veidlapā Nr.2(2)sb "Finansiālo rādītāju kopsavilkums" (8.pielikums) Labklājības ministrija norāda ieņēmumu detalizētu atšifrējumu atbilstoši normatīvajos aktos par klasifikācijām apstiprinātajai budžeta ieņēmumu klasifikācijai kodu zemākajā detalizācijas pakāpē (piecas zīmes), izdevumu kopsummu un finansēšanu. Ailē "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums" ieņēmumus norāda, pamatojoties uz šo noteikumu 48.punktā minētajām Finanšu ministrijas veidlapām ar aktualizētiem rādītājiem. Vispirms tiek norādītas ministrijas budžeta kopsummas, programmas kopsummas, un tālāk tās tiek norādītas sadalījumā pa apakšprogrammām.

60. Veidlapā Nr.2(3)sb "Izdevumi" (9.pielikums) Labklājības ministrija ailē "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums" izdevumus norāda, pamatojoties uz šo noteikumu 48.punktā minētajām Finanšu ministrijas veidlapām ar aktualizētiem rādītājiem kodu zemākajā detalizācijas pakāpē (četras zīmes). Vispirms tiek norādītas ministrijas budžeta kopsummas un programmas kopsummas, un tālāk tās tiek norādītas sadalījumā pa apakšprogrammām.

61. Veidlapā Nr.2(4)sb "Aizņēmumi un aizdevumi" (10.pielikums) Labklājības ministrija sniedz informāciju par valsts speciālā budžeta aizņēmumiem no valsts pamatbudžeta vidējā termiņā saskaņā ar budžeta finansēšanas klasifikācijas prasībām. Ailē "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums" norāda informāciju par saņemtajiem aizņēmumiem atbilstoši kodu zemākajai detalizācijas pakāpei, pamatojoties uz šo noteikumu 48.punktā minētajām Finanšu ministrijas veidlapām ar aktualizētiem rādītājiem. Vispirms tiek norādītas ministrijas budžeta kopsummas un programmas kopsummas, un tālāk tās tiek norādītas sadalījumā pa apakšprogrammām.

62. Veidlapu Nr.3(pb) "Valsts pamatbudžeta izdevumu pieprasījuma vidējam termiņam kopsavilkums sadalījumā pa programmām un apakš­programmām" (11.pielikums) ministrija iegūst, izmantojot SAP sistēmas informāciju. Veidlapā norāda pamatbudžeta programmu (apakšprogrammu) kopējos izdevumus ailēs "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums".

63. Veidlapu Nr.3(sb) "Valsts speciālā budžeta izdevumu pieprasījuma vidējam termiņam kopsavilkums sadalījumā pa programmām un apakš­programmām" (12.pielikums) Labklājības ministrija iegūst, izmantojot SAP sistēmas informāciju. Veidlapā norāda speciālā budžeta programmu (apakšprogrammu) kopējos izdevumus ailē "n–1 gada izpilde", "n gada plāns", "n+1 gada pieprasījums", "n+2 gada pieprasījums" un "n+3 gada pieprasījums".

64. Veidlapā Nr.4(pb) "Valsts pamatbudžeta ilgtermiņa saistības" (13.pie­likums) un veidlapā Nr.4(sb) "Valsts speciālā budžeta ilgtermiņa saistības" (14.pielikums) norāda informāciju par šādiem saistību veidiem:

64.1. valsts budžeta finansētas investīcijas:

64.1.1. Eiropas Savienības politiku instrumenti un pārējās ārvalstu finanšu palīdzības līdzfinansētie projekti:

64.1.1.1. Eiropas Kopienas atbalsts Eiropas komunikāciju tīkliem;

64.1.1.2. Kohēzijas fonds (KF);

64.1.1.3. Eiropas Reģionālās attīstības fonds (ERAF);

64.1.1.4. Eiropas Sociālais fonds (ESF);

64.1.1.5. Eiropas Lauksaimniecības garantiju fonds (ELGF);

64.1.1.6. Eiropas Lauksaimniecības fonds lauku attīstībai (ELFLA);

64.1.1.7. Eiropas Zivsaimniecības fonds (EZF);

64.1.1.8. Eiropas Kopienas iniciatīvas:

64.1.1.8.1. Eiropas Kopienas iniciatīva *INTERREG*;

64.1.1.8.2. Eiropas Kopienas iniciatīva *EQUAL*;

64.1.1.8.3. citas Eiropas Kopienas iniciatīvas;

64.1.1.9. Pārejas programmas (*Transition Facility*);

64.1.1.10. 3.mērķis "Eiropas teritoriālā sadarbība";

64.1.1.11. citi Eiropas Savienības politiku instrumenti;

64.1.1.12. ārvalstu finanšu palīdzības līdzfinansētie projekti:

64.1.1.12.1. Eiropas Ekonomikas zonas un Norvē­ģijas finanšu instrumentu finansētie projekti;

64.1.1.12.2. Latvijas un Šveices sadarbības programmas finansētie projekti un pasākumi;

64.1.1.12.3. citi ārvalstu finanšu palīdzības līdzfinansētie projekti;

64.1.1.13. nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai;

64.1.2. mērķdotācijas investīcijām pašvaldībām;

64.1.3. pārējās valsts budžeta investīcijas;

64.2. publiskā un privātā partnerība;

64.3. maksājumi par aizņēmumiem un kredītiem;

64.4. maksājumi starptautiskajās institūcijās un programmās;

64.5. nomas ar izpirkumu (finanšu līzinga) ilgtermiņa saistības pamatlī­dzekļu iegādei;

64.6. citas ilgtermiņa saistības.

65. Ja ministrija plāno Eiropas Savienības politiku instrumentu vai pārējās ārvalstu finanšu palīdzības līdzekli, kas nav norādīts šo noteikumu 64.punktā, ministrija to norāda un atšifrē veidlapā Nr.4(pb) vai veidlapā Nr.4(sb) pie šo noteikumu 64.1.1.11. vai 64.1.1.12.3.apakšpunktā minētā saistību veida, tā koda numerāciju un nosaukumu saskaņojot ar Finanšu ministriju.

66. Veidlapā Nr.4(pb) un veidlapā Nr.4(sb) norāda šādu informāciju:

66.1. Eiropas Kopienas atbalstam Eiropas komunikāciju tīkliem saistību atšifrējumu norāda sadalījumā pa projektiem apakšprogrammas līmenim;

66.2. Kohēzijas fondam (KF) saistību atšifrējumu norāda sadalījumā pa plānošanas periodiem apakšprogrammas līmenim;

66.3. Eiropas Reģionālās attīstības fondam (ERAF) saistību atšifrējumu norāda sadalījumā pa plānošanas periodiem apakšprogrammas līmenim;

66.4. Eiropas Sociālajam fondam (ESF) saistību atšifrējumu norāda sadalījumā pa plānošanas periodiem apakšprogrammas līmenim;

66.5. Eiropas Lauksaimniecības garantiju fondam (ELGF) saistību atšifrējumu norāda sadalījumā pa pasākumiem apakšprogrammas līmenim;

66.6. Eiropas Lauksaimniecības fondam lauku attīstībai (ELFLA) saistību atšifrējumu norāda sadalījumā pa pasākumiem apakšprogrammas līmenim;

66.7. Eiropas Zivsaimniecības fondam (EZF) saistību atšifrējumu norāda sadalījumā pa pasākumiem apakšprogrammas līmenim;

66.8. Eiropas Kopienas iniciatīvām saistību atšifrējumu norāda sadalījumā pa Eiropas Kopienas iniciatīvu veidiem apakšprogrammas līmenim;

66.8.1. *INTERREG* saistību atšifrējumu norāda apakšprogrammas līmenim;

66.8.2. *EQUAL* saistību atšifrējumu norāda apakšprogrammas līmenim;

66.8.3. citām Eiropas Kopienas iniciatīvām atšifrējumu sadalījumā pa Eiropas Kopienas iniciatīvām norāda apakšprogrammas līmenim;

66.9. Pārejas programmai (*Transition Facility*) saistību atšifrējumu norāda sadalījumā pa projektiem apakšprogrammas līmenim;

66.10. 3.mērķim "Eiropas teritoriālā sadarbība" saistību atšifrējumu norāda apakšprogrammas līmenim;

66.11. citiem Eiropas Savienības politiku instrumentiem saistību atšifrējumu norāda sadalījumā pa Eiropas Savienības politiku instrumentiem apakšprogrammas līmenim;

66.12. pārējiem ārvalstu finanšu palīdzības līdzfinansētajiem projektiem saistību atšifrējumu norāda sadalījumā pa līdzfinansēto projektu veidiem apakšprogrammas līmenim:

66.12.1. Eiropas Ekonomikas zonas un Norvēģijas finanšu instrumentu finansētajiem projektiem saistību atšifrējumu norāda sadalījumā pa projektiem apakšprogrammas līmenim;

66.12.2. Latvijas un Šveices sadarbības programmas finansētiem projektiem un pasākumiem saistību atšifrējumu norāda sadalījumā pa projektiem un pasākumiem apakšprogrammas līmenim;

66.12.3. citiem ārvalstu finanšu palīdzības līdzfinansētajiem projektiem saistību atšifrējumu norāda sadalījumā pa ārvalstu finanšu palīdzības līdzfinansētajiem projektiem apakšprogrammas līmenim;

66.13. nesadalītajam finansējumam Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai saistību atšifrējumu norāda programmas līmenim;

66.14. mērķdotācijām, kas paredzētas pašvaldību investīcijām, saistību atšifrējumu norāda sadalījumā pa projektiem zemākajam plānošanas līmenim (ja programmai ir apakšprogramma, tad apakšprogrammas līmenim);

66.15. pārējām valsts budžeta investīcijām saistību atšifrējumu norāda sadalījumā pa projektiem zemākajam plānošanas līmenim (ja programmai ir apakšprogramma, tad apakšprogrammas līmenim);

66.16. publiskās un privātās partnerības saistību atšifrējumu norāda sadalījumā pa pasākumiem zemākajam plānošanas līmenim (ja programmai ir apakšprogramma, tad apakšprogrammas līmenim);

66.17. aizņēmumu maksājumiem un kredītiem saistību atšifrējumu norāda zemākajam plānošanas līmenim (ja programmai ir apakšprogramma, tad apakšprogrammas līmenim);

66.18. maksājumiem starptautiskajās institūcijās un programmās saistību atšifrējumu norāda sadalījumā pa institūcijām, kurās tiek veiktas iemaksas, zemākajam plānošanas līmenim (ja programmai ir apakšprogramma, tad apakšprogrammas līmenim);

66.19. nomas ar izpirkumu (finanšu līzinga) ilgtermiņa saistībām pamatlīdzekļu iegādei saistību atšifrējumu norāda sadalījumā pa pasākumiem zemākajam plānošanas līmenim (ja programmai ir apakšprogramma, tad apakšprogrammas līmenim);

66.20. citām ilgtermiņa saistībām saistību atšifrējumu norāda sadalījumā pa pasākumiem zemākajam plānošanas līmenim (ja programmai ir apakšprogramma, tad apakšprogrammas līmenim).

67. Veidlapas Nr.4(pb) un veidlapas Nr.4(sb) ailēs norāda šādu informāciju:

67.1. ailē "Iepriekšējo gadu izpilde" norāda tās saistības, kuras uzsāktas iepriekšējos gados (ieskaitot naudas plūsmu līdz n–1 gadam) un turpināsies vēl n+1 gadā, bet nenorāda tās saistības, kuras neturpināsies n+1 gadā;

67.2. ailē "n gada plāns" norāda to saistību plānojamās izmaksas, kuras ir jau uzsāktas atbilstoši n gada likumam par valsts budžetu un kuras īstenos n+1 gadā vai n+1 un nākamajos saimnieciskajos gados;

67.3. nākamajās ailēs norāda tādus projektus un pasākumus, kuri uzsākti jau iepriekšējos gados vai kurus plānots uzsākt n+1 gadā un kuru īstenošana turpināsies n+2 gadā, n+3 gadā un tālākā laikposmā līdz projekta īstenošanai. Jāņem vērā konkrēta projekta vai pasākuma īstenošanas laiks – līgumā noteiktie maksājumu termiņi par aizņēmumiem un kredītiem, līzinga maksājumu grafiki, investīciju projektu īstenošanai noteiktais laikposms. Par saistību uzņemšanos projektiem un pasākumiem, kurus plānots uzsākt, sākot ar n+1 gadu, nepieciešams Ministru kabineta lēmums;

67.4. valsts ilgtermiņa saistības – maksājumus starptautiskajās institū­cijās – programmās plāno tikai vidējam termiņam, neaizpildot aili "Tālākā laikposmā līdz projekta īstenošanai".

68. Veidlapā Nr.4(pb) un veidlapā Nr.4(sb) ministrija sniedz informāciju tikai par esošajiem saistību veidiem.

69. Valsts ilgtermiņa saistībās norāda arī tādus pasākumus, projektus vai to daļu, kurus finansē no ieņēmumiem no maksas pakalpojumiem un citiem pašu ieņēmumiem.

70. Finanšu ministrija var precizēt tos Eiropas Savienības politiku instrumentus un pārējos ārvalstu finanšu palīdzības līdzekļus, kas jāiekļauj šo noteikumu 64.punktā minētajās veidlapās, informējot par to ministriju atbilstoši [Likuma par budžetu un finanšu vadību](http://www.likumi.lv/doc.php?id=58057) 16.1 pantā noteiktajam grafikam.

71. Veidlapā Nr.5 "Valdības galvojumu saraksts" (15.pielikums) minis­trija norāda plānotos valdības galvojumus sadalījumā pa n+1, n+2 un n+3 ga­diem. Galvojumus valsts budžetā plāno valsts investīcijām un komercdarbības atbalsta programmām, kā arī studiju un studējošo kreditēšanas nodrošināšanai. Saskaņā ar likumā par valsts budžetu kārtējam gadam apstiprināto summu valdības galvojumus izsniedz Valsts kase normatīvajos aktos noteiktajā kārtībā:

71.1. ailē "Galvojumu saņēmējs" ministrija norāda tās institūcijas nosaukumu, kurai plānots izsniegt galvojumu;

71.2. ailē "Galvojumu mērķis" ministrija saskaņā ar galvojuma saņēmēja īstenoto projektu norāda nepieciešamā aizdevuma mērķi un veicamos pasākumus. Sarakstā norāda katru programmu vai projektu atsevišķi, arī ja galvojuma saņēmējs ir viena un tā pati institūcija;

71.3. aiļu grupā "Galvojuma summa" norāda plānotā galvojuma summu, ailē "n+1", "n+2" vai "n+3" norādot konkrēto gadu, kurā plānots izsniegt galvojumu. Katru galvojumu norāda tikai vienu reizi konkrētajā gadā, kad plānots izsniegt galvojumu.

72. Veidlapā Nr.6 "Pamatbudžetā iemaksājamās valsts nodevas un citi maksājumi no valsts institūciju sniegtajiem pakalpojumiem un veiktās darbības" (16.pielikums) ministrija norāda informāciju par plānoto katru valsts pamatbudžetā iemaksājamo ieņēmumu veidu sadalījumā pa n, n+1, n+2 un n+3 gadiem:

72.1. ailē "Programmas, apakšprogrammas kods" un ailē "Programmas, apakšprogrammas nosaukums" norāda tās pamatbudžeta programmas nosaukumu un kodu, no kuras tiek finansēta institūcija, kas ir atbildīga par pamatbudžetā iemaksājamās nodevas iekasēšanu un kura atbilstoši aprēķinātajai pamatbudžetā iemaksājamajai summai saņem resursus izdevumu segšanai kā dotāciju no vispārējiem ieņēmumiem;

72.2. ailē "Iestādes nosaukums" ministrija norāda tās iestādes nosaukumu, kura ir atbildīga par valsts nodevas un citu maksājumu iekasēšanu;

72.3. ailē "Valsts budžeta ieņēmumu kods" un ailē "Ieņēmumu veids" no­rāda nodevu vai citu maksājumu nosaukumu un kodu saskaņā ar normatīvajiem aktiem par valsts budžeta ieņēmumu klasifikāciju;

72.4. ailē "n gada plāns" norāda plānoto un saimnieciskā gada likumā par valsts budžetu n gadam apstiprināto ieņēmumu plānu;

72.5. ailē "n+1", "n+2" un "n+3" norāda plānotos valsts pamatbudžeta ieņēmumus.

73. Ministrija, aizpildot šo noteikumu 74. un 75.punktā minētās veidlapas, ievēro šādus nosacījumus:

73.1. budžeta programmai (ar apakšprogrammām) ministrija nesniedz šo noteikumu 74.9.3., 74.9.4., 74.10., 74.14., 75.9.3., 75.9.4., 75.10., 75.14., 75.15., 75.16. un 75.17.apakšpunktā minēto informāciju;

73.2. šo noteikumu 3.2.apakšpunktā minētajā daļā plānotajām budžeta programmām (apakšprogrammām) ministrija nesniedz šo noteikumu 74.9.3., 74.9.4., 75.9.3. un 75.9.4.apakšpunktā minēto informāciju, kā arī šo noteikumu 74.10. un 75.10.apakšpunktā minēto informāciju, ja šāda informācija ir norādīta citos ar Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanu saistītos normatīvajos aktos;

73.3. budžeta programmām (apakšprogrammām), kas plānotas 74.resorā "Gadskārtējā valsts budžeta izpildes procesā pārdalāmais finansējums", ministrija nesniedz šo noteikumu 74.9.3., 74.9.4., 74.10., 75.9.3., 75.9.4. un 75.10.apakšpunktā minēto informāciju;

73.4. šo noteikumu 8.1.apakšpunktā minētajai budžeta programmai, 11.1.apakšpunktā minētajām apakšprogrammām un programmai 42.00.00 "Valsts budžeta aizdevumi un to atmaksāšana" ministrija nesniedz šo noteikumu 74.9.4., 74.10., 75.9.4. un 75.10.apakšpunktā minēto informāciju;

73.5. ministrija var veikt grozījumus gadskārtējā valsts budžeta likumā plānotajos budžeta programmas (apakšprogrammas) darbības rezultātos un to rezultatīvajos rādītājos šādos gadījumos:

73.5.1. tiek veikti grozījumi gadskārtējā valsts budžeta likumā, kas paredz finansējuma (izdevumu) samazinājumu vai palielinājumu;

73.5.2. tiek veikta apropriācijas pārdale saskaņā ar Likuma par budžetu un finanšu vadību 9.panta piecpadsmito daļu;

73.5.3. Labklājības ministrija ir precizējusi attiecīgos rādītājus veidlapā Nr.10(pb) un Nr.10(sb) atbilstoši šo noteikumu 78. un 79.punktam;

73.6. šo noteikumu 73.5.2. un 73.5.3.apakšpunktā minētajos gadījumos ministrija iesniedz šo noteikumu 46.38.apakšpunktā minēto veidlapu. Šo noteikumu 73.5.2.apakšpunktā minētajā gadījumā ministrija iesniedz šo noteikumu 46.38.apakšpunktā minēto veidlapu kopā ar pieprasījumu par apropriācijas pārdali.

74. Veidlapā Nr.7(pb) "Paskaidrojums par ministrijas (citas centrālās valsts iestādes) valsts pamatbudžeta līdzekļu pieprasījumu vidējam termiņam" (17.pielikums) ministrija sniedz publiski pieejamu skaidrojumu par plānoto izdevumu segšanai paredzēto resursu un izdevumu kopējā apjoma izmaiņām:

74.1. sniedz informāciju par ministrijas pamatbudžetu kopumā, norādot ministrijas funkcijas atbilstoši ministrijas nolikumam un citiem ministrijas darbību reglamentējošiem normatīvajiem aktiem;

74.2. aizpilda tabulu "Ministrijas kopējo izdevumu izmaiņas no n–3 līdz n+3 gadam", norādot informāciju par kopējiem budžeta izdevumiem no n–3 līdz n+3 gadam (budžeta izpilde no n–3 līdz n–1 gadam, n gada plāns, n+1 gada projekts, izdevumu prognoze no n+2 līdz n+3 gadam) un izdevumu sadalījumu atbilstoši šo noteikumu 3.punktā minētajām budžeta kopsavilkuma daļām. Tabulā iekļautos datus papildus var norādīt arī grafiski;

74.3. aizpilda tabulu "Ministrijas budžeta programmu izdevumi un to īpatsvars kopējos ministrijas izdevumos", norādot informāciju par kopējiem budžeta izdevumiem un to sadalījumu pa programmām n un n+1 gadam (n gada plāns un n+1 gada projekts). 2.ailē "plāns, lati" norāda ministrijas n gada plāna kopējos budžeta izdevumus, to sadalījumu atbilstoši šo noteikumu 3.punktā minētajām budžeta kopsavilkuma daļām, kā arī budžeta izdevumus sadalījumā pa programmām. 3.ailē "% īpatsvars kopējos budžeta izdevumos" norāda šo noteikumu 3.punktā minēto budžeta kopsavilkuma daļu izdevumu, kā arī programmu izdevumu procentuālo īpatsvaru ministrijas kopējos budžeta izdevumos. 4.ailē "projekts, lati" norāda ministrijas n+1 gada projekta kopējos budžeta izdevumus, to sadalījumu atbilstoši šo noteikumu 3.punktā minētajām budžeta kopsavilkuma daļām, kā arī budžeta izdevumus sadalījumā pa programmām. 5.ailē "% īpatsvars kopējos budžeta izdevumos" norāda šo noteikumu 3.punktā minēto budžeta kopsavilkuma daļu izdevumu, kā arī programmu izdevumu procentuālo īpatsvaru ministrijas kopējos budžeta izdevumos. 6.ailē "pieaugums vai samazinājums (+/–) n+1 gadā attiecībā pret n gada plānu %" norāda n+1 gada projektā paredzēto procentuālo pieaugumu vai samazinājumu, salīdzinot ar n gada plānu;

74.4. aizpilda tabulu "Finansiālo rādītāju kopsavilkums", norādot sadalījumu atbilstoši šo noteikumu 3.punktā minētajām budžeta kopsavilkuma daļām. 2.ailē "n gada plāns" norāda ministrijas n gada plāna datus. 3.ailē "n+1 gada projekts" norāda ministrijas n+1 gada projekta datus. 4.ailē "Izmaiņas" norāda izmaiņas latos, salīdzinot n+1 gada projektu ar n gada plānu. 5.ailē "pieaugums vai samazinājums (+/–) n+1 gadā attiecībā pret n gada plānu %" norāda n+1 gada projektā paredzēto procentuālo pieaugumu vai samazinājumu, salīdzinot ar n gada plānu;

74.5. aiz tabulas "Finansiālo rādītāju kopsavilkums" ministrija norāda budžeta apropriāciju kopējā apmēra samazinājumu vai palielinājumu par periodu no gadskārtējā valsts budžeta likuma spēkā stāšanās dienas (vai no gadskārtējā valsts budžeta likuma grozījumu spēkā stāšanās dienas, ja ir bijuši grozījumi) līdz Finanšu ministrijas norādītajam datumam. Ministrija, aktualizējot šo noteikumu 45.punktā minēto gadskārtējam valsts budžeta likumprojektam pievienoto paskaidrojumu, aiz tabulas "Finansiālo rādītāju kopsavilkums" norāda budžeta apropriāciju kopējā apmēra samazinājumu vai palielinājumu par periodu no gadskārtējā valsts budžeta likuma spēkā stāšanās dienas (vai no gadskārtējā valsts budžeta likuma grozījumu spēkā stāšanās dienas, ja ir bijuši grozījumi) līdz n gada pēdējai dienai. Šo noteikumu 3.punktā minētajām budžeta kopsavilkuma daļām aiz tabulas "Finansiālo rādītāju kopsavilkums" sniedz skaidrojumu par budžeta apropriāciju (izdevumu) apmēra samazinājumu vai palielinājumu atbilstoši veidlapā norādītajam sadalījumam. Izdevumu samazinājumu vai palielinājumu ministrija norāda sadalījumā pa gadskārtējā valsts budžeta likumprojektā plānotajiem izdevumu kodiem atbilstoši ekonomiskajām kategorijām;

74.6. sniedz skaidrojumu par n+1 gada budžeta optimizācijas pasākumiem un strukturālajām reformām atbilstoši Ministru kabineta lēmumiem, norādot optimizācijas pasākumu un strukturālo reformu kopējo apmēru, kā arī sadalījumā pa programmām (apakšprogrammām);

74.7. sniedz skaidrojumu par n+1 gada prioritārajiem pasākumiem un jaunajām politikas iniciatīvām atbilstoši Ministru kabineta lēmumiem, norādot prioritārajiem pasākumiem un jaunajām politikas iniciatīvām piešķirto kopējo papildu finansējumu, kā arī sadalījumā pa programmām (apakšprogrammām);

74.8. aizpilda tabulu "Vidējais amata vietu skaits no n–3 līdz n+3 gadam", norādot kopējo ministrijas amata vietu skaitu vidēji gadā un sadalījumā pa programmām (apakšprogrammām);

74.9. sniedz skaidrojumu par budžeta programmu (apakšprogrammu), norādot:

74.9.1. programmas (apakšprogrammas) kodu un nosaukumu;

74.9.2. programmas (apakšprogrammas) mērķi, kuru plānots sasniegt, izmantojot valsts budžeta programmā (apakšprogrammā) piešķirto finansējumu. Nosakot programmas (apakšprogrammas) mērķi, ministrija ievēro normatīvajā aktā par ministriju un citu centrālo valsts iestāžu rezultātu un to rezultatīvo rādītāju izstrādi un novērtēšanu noteiktās prasības;

74.9.3. galvenās aktivitātes un izpildītājus (īsa un konkrēta informācija par plānotajiem uzdevumiem un pasākumiem un to veicējiem n+1 gadā). Galvenās aktivitātes plāno saskaņā ar budžeta programmai (apakšprogrammai) atbilstošajā funkcijā vai darbības virzienā plānotajiem uzdevumiem un pasākumiem;

74.9.4. programmas (apakšprogrammas) sasaisti ar spēkā esošiem attīstības plānošanas dokumentiem Attīstības plānošanas sistēmas likuma 6.panta pirmās daļas izpratnē (attīstības plānošanas dokumentu nosaukumi, kuru īstenošana tiek nodrošināta programmas (apakšprogrammas) ietvaros);

74.10. aizpilda tabulu "Darbības rezultāti un to rezultatīvie rādītāji no n–3 līdz n+3 gadam", norādot darbības rezultātus un to rezultatīvos rādītājus (faktiskais rādītājs no n–3 līdz n–1 gadam, n gada plāns, n+1 gada projekts, tendences no n+2 līdz n+3 gadam). Izmaiņu tendences pret iepriekšējo gadu norāda aprakstoši – "samazinās", "palielinās", "saglabājas esošajā līmenī";

74.11.aizpildot tabulu "Darbības rezultāti un to rezultatīvie rādītāji no n–3 līdz n+3 gadam", ministrija ievēro šādus nosacījumus:

74.11.1. budžeta programmu (apakšprogrammu) darbības rezultātus un rezultatīvos rādītājus pēc iespējas veido attīstības plānošanas dokumentos plānotie darbības rezultāti un to rezultatīvie rādītāji;

74.11.2. ja darbības rezultāts un tā rezultatīvais rādītājs n+1 gadam vairs netiek plānots, tabulā šādu darbības rezultātu un tā rezultatīvo rādītāju nenorāda;

74.12. aizpilda tabulu "Budžeta programmas (apakšprogrammas) kopējie izdevumi un to procentuālais pieaugums (+) vai samazinājums (–) pret iepriekšējo gadu no n–3 līdz n+3 gadam", norādot budžeta programmas (apakšprogrammas) kopējos izdevumus un to procentuālo pieaugumu vai samazinājumu pret iepriekšējo gadu (budžeta izpilde no n–3 līdz n–1 gadam, n gada plāns, n+1 gada projekts, izdevumu prognoze no n+2 līdz n+3 gadam). Tabulā iekļautos datus papildus var norādīt arī grafiski;

74.13. aizpilda tabulu "Finansiālie rādītāji", norādot programmas (apakšprogrammas) finansiālos rādītājus par n gada plānu un plānotajām izmaiņām n+1 gada projektā, kā arī n+1 gada projektā paredzēto izdevumu procentuālo pieaugumu vai samazinājumu, salīdzinot ar n gada plānu. Ailē "Izmaiņas" attiecīgi norāda informāciju par izdevumu segšanai paredzēto resursu un izdevumu samazinājumu (3.aile) un (vai) palielinājumu (4.aile), kā arī par izmaiņām kopā (5.aile), salīdzinot n+1 gada projektu ar n gada plānu. 7.ailē "pieaugums vai samazinājums (+/–) n+1 gadā attiecībā pret n gada plānu %" norāda programmas (apakšprogrammas) finansējuma procentuālo pieaugumu vai samazinājumu n+1 gadā, salīdzinot ar n gada plānu;

74.14. aiz tabulas "Finansiālie rādītāji" sniedz skaidrojumu par konkrētās budžeta programmas (apakšprogrammas) finansiālo rādītāju izmaiņām, t.i., samazinājumu un palielinājumu, atbilstoši veidlapā norādītajām grupām un izmaiņu veidiem. Ministrija vispirms norāda kopējo finansiālo rādītāju izmaiņu apjomu un pēc tam skaidro samazinājumu un (vai) palielinājumu atbilstoši būtiskumam pēc to īpatsvara kopējos finansiālajos rādītājos, kā arī norāda citu informāciju, kas paskaidro pārējo finansiālo rādītāju izmaiņas. Skaidrojumu par konkrētās budžeta programmas (apakšprogrammas) izdevumu izmaiņām ministrija norāda sadalījumā pa gadskārtējā valsts budžeta likumprojektā plānotajiem izdevumu kodiem atbilstoši ekonomiskajām kategorijām;

74.15. pieprasījuma paskaidrojumā sniedz informāciju par Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanu, norādot pasākumu, aktivitāti, apakšaktivitāti. Informāciju par projektiem sniedz tad, ja finansējums netiek plānots pasākumu, aktivitāšu un apakšaktivitāšu līmenī;

74.16. ja notikušas izmaiņas programmu (apakšprogrammu) struktūrā un dati nav pieejami, attiecīgajā ailē ieraksta "X" un zemsvītras atsaucē norāda skaidrojumu par programmas (apakšprogrammas) izmaiņām;

74.17. aizpildot tabulas "Vidējais amata vietu skaits no n–3 gada līdz n+3 gadam", "Darbības rezultāti un to rezultatīvie rādītāji no n–3 līdz n+3 gadam" un "Budžeta programmas (apakšprogrammas) kopējie izdevumi un to procentuālais pieaugums (+) vai samazinājums (–) pret iepriekšējo gadu no n–3 līdz n+3 gadam", informāciju sniedz par periodu, sākot ar 2010.gadu.

75. Veidlapā Nr.7(sb) "Paskaidrojums par ministrijas (citas centrālās valsts iestādes) valsts speciālā budžeta līdzekļu pieprasījumu vidējam termiņam" (18.pielikums) Labklājības ministrija sniedz publiski pieejamu skaidrojumu par plānoto valsts sociālās apdrošināšanas speciālā budžeta ieņēmumu un izdevumu kopējā apjoma izmaiņām:

75.1. sniedz informāciju par ministrijas speciālo budžetu kopumā, norādot ministrijas funkcijas atbilstoši ministrijas nolikumam un citiem ministrijas darbību reglamentējošiem normatīvajiem aktiem;

75.2. aizpilda tabulu "Ministrijas kopējo izdevumu izmaiņas no n–3 līdz n+3 gadam", norādot informāciju par kopējiem budžeta izdevumiem no n–3 līdz n+3 gadam (budžeta izpilde no n–3 līdz n–1 gadam, n gada plāns, n+1 gada projekts, izdevumu prognoze no n+2 līdz n+3 gadam) un izdevumu sadalījumu atbilstoši šo noteikumu 3.punktā minētajām budžeta kopsavilkuma daļām. Tabulā iekļautos datus papildus var norādīt arī grafiski;

75.3. aizpilda tabulu "Ministrijas budžeta programmu izdevumi un to īpatsvars kopējos ministrijas izdevumos", norādot informāciju par kopējiem budžeta izdevumiem un to sadalījumu pa programmām n un n+1 gadam (n gada plāns un n+1 gada projekts). 2.ailē "plāns, lati" norāda ministrijas n gada plāna kopējos budžeta izdevumus, to sadalījumu atbilstoši šo noteikumu 3.punktā minētajām budžeta kopsavilkuma daļām, kā arī budžeta izdevumus sadalījumā pa programmām. 3.ailē "% īpatsvars kopējos budžeta izdevumos" norāda šo noteikumu 3.punktā minēto budžeta kopsavilkuma daļu izdevumu, kā arī programmu izdevumu procentuālo īpatsvaru ministrijas kopējos budžeta izdevumos. 4.ailē "projekts, lati" norāda ministrijas n+1 gada projekta kopējos budžeta izdevumus, to sadalījumu atbilstoši šo noteikumu 3.punktā minētajām budžeta kopsavilkuma daļām, kā arī budžeta izdevumus sadalījumā pa programmām. 5.ailē "% īpatsvars kopējos budžeta izdevumos" norāda šo noteikumu 3.punktā minēto budžeta kopsavilkuma daļu izdevumu, kā arī programmu izdevumu procentuālo īpatsvaru ministrijas kopējos budžeta izdevumos. 6.ailē "pieaugums vai samazinājums (+/–) n+1 gadā attiecībā pret n gada plānu %" norāda n+1 gada projektā paredzēto procentuālo pieaugumu vai samazinājumu, salīdzinot ar n gada plānu;

75.4. aizpilda tabulu "Finansiālo rādītāju kopsavilkums", norādot sadalījumu atbilstoši šo noteikumu 3.punktā minētajām budžeta kopsavilkuma daļām. 2.ailē "n gada plāns" norāda ministrijas n gada plāna datus. 3.ailē "n+1 gada projekts" norāda ministrijas n+1 gada projekta datus. 4.ailē "Izmaiņas" norāda izmaiņas latos, salīdzinot n+1 gada projektu ar n gada plānu. 5.ailē "pieaugums vai samazinājums (+/–) n+1 gadā attiecībā pret n gada plānu %" norāda n+1 gada projektā paredzēto procentuālo pieaugumu vai samazinājumu, salīdzinot ar n gada plānu;

75.5. aiz tabulas "Finansiālo rādītāju kopsavilkums" ministrija norāda budžeta apropriāciju kopējā apmēra samazinājumu vai palielinājumu par periodu no gadskārtējā valsts budžeta likuma spēkā stāšanās dienas (vai no gadskārtējā valsts budžeta likuma grozījumu spēkā stāšanās dienas, ja ir bijuši grozījumi) līdz Finanšu ministrijas norādītajam datumam. Ministrija, veicot šo noteikumu 45.punktā minēto gadskārtējam valsts budžeta likumprojektam pievienoto paskaidrojumu aktualizēšanu, aiz tabulas "Finansiālo rādītāju kopsavilkums" norāda budžeta apropriāciju kopējā apmēra samazinājumu vai palielinājumu par periodu no gadskārtējā valsts budžeta likuma spēkā stāšanās dienas (vai no gadskārtējā valsts budžeta likuma grozījumu spēkā stāšanās dienas, ja ir bijuši grozījumi) līdz n gada pēdējai dienai. Šo noteikumu 3.punktā minētajām budžeta kopsavilkuma daļām aiz tabulas "Finansiālo rādītāju kopsavilkums" sniedz skaidrojumu par budžeta apropriāciju (izdevumu) apmēra samazinājumu vai palielinājumu atbilstoši veidlapā norādītajam sadalījumam. Izdevumu samazinājumu vai palielinājumu ministrija norāda sadalījumā pa gadskārtējā valsts budžeta likumprojektā plānotajiem izdevumu kodiem atbilstoši ekonomiskajām kategorijām;

75.6. sniedz skaidrojumu par n+1 gada budžeta optimizācijas pasākumiem un strukturālajām reformām atbilstoši Ministru kabineta lēmumiem, norādot optimizācijas pasākumu un strukturālo reformu kopējo apmēru, kā arī sadalījumā pa programmām (apakšprogrammām);

75.7. sniedz skaidrojumu par n+1 gada prioritārajiem pasākumiem un jaunajām politikas iniciatīvām atbilstoši Ministru kabineta lēmumiem, norādot prioritārajiem pasākumiem un jaunajām politikas iniciatīvām kopējo papildu piešķirto finansējumu, kā arī sadalījumā pa programmām (apakšprogrammām);

75.8. aizpilda tabulu "Vidējais amata vietu skaits no n–3 gada līdz n+3 gadam", norādot kopējo ministrijas amata vietu skaitu vidēji gadā un sadalījumā pa programmām (apakšprogrammām);

75.9. sniedz skaidrojumu par budžeta programmu (apakšprogrammu), norādot:

75.9.1. programmas (apakšprogrammas) kodu un nosaukumu;

75.9.2. programmas (apakšprogrammas) mērķi, kuru plānots sasniegt, izmantojot valsts budžeta programmā (apakšprogrammā) piešķirto finansējumu. Nosakot programmas (apakšprogrammas) mērķi, ministrija ievēro normatīvajā aktā par ministriju un citu centrālo valsts iestāžu rezultātu un to rezultatīvo rādītāju izstrādi un novērtēšanu noteiktās prasības;

75.9.3. galvenās aktivitātes un izpildītājus (īsa un konkrēta informācija par plānotajiem uzdevumiem un pasākumiem un to veicējiem n+1 gadā); Galvenās aktivitātes plāno saskaņā ar budžeta programmai (apakšprogrammai) atbilstošajā funkcijā vai darbības virzienā plānotajiem uzdevumiem un pasākumiem;

75.9.4. programmas (apakšprogrammas) sasaisti ar spēkā esošiem attīstības plānošanas dokumentiem Attīstības plānošanas sistēmas likuma 6.panta pirmās daļas izpratnē (attīstības plānošanas dokumentu nosaukumi, kuru īstenošana tiek nodrošināta programmas (apakšprogrammas) ietvaros);

75.10. aizpilda tabulu "Darbības rezultāti un to rezultatīvie rādītāji no n–3 līdz n+3 gadam", norādot darbības rezultātus un to rezultatīvos rādītājus (faktiskais rādītājs no n–3 līdz n–1 gadam, n gada plāns, n+1 gada projekts, tendences no n+2 līdz n+3 gadam). Izmaiņu tendences pret iepriekšējo gadu norāda aprakstoši – "samazinās", "palielinās", "saglabājas esošajā līmenī";

75.11.aizpildot tabulu "Darbības rezultāti un to rezultatīvie rādītāji no n–3 līdz n+3 gadam", ministrija ievēro šādus nosacījumus:

75.11.1. budžeta programmu (apakšprogrammu) darbības rezultātus un rezultatīvos rādītājus pēc iespējas veido attīstības plānošanas dokumentos plānotie darbības rezultāti un to rezultatīvie rādītāji;

75.11.2. ja darbības rezultāts un tā rezultatīvais rādītājs n+1 gadam vairs netiek plānots, tabulā šādu darbības rezultātu un tā rezultatīvo rādītāju nenorāda;

75.12. aizpilda tabulu "Budžeta programmas (apakšprogrammas) kopējie izdevumi un to procentuālais pieaugums (+) vai samazinājums (–) pret iepriekšējo gadu no n–3 līdz n+3 gadam", norādot budžeta programmas (apakšprogrammas) kopējos izdevumus un to procentuālo pieaugumu vai samazinājumu pret iepriekšējo gadu (budžeta izpilde no n–3 līdz n–1 gadam, n gada plāns, n+1 gada projekts, izdevumu prognoze no n+2 līdz n+3 gadam). Tabulā iekļautos datus papildus var norādīt arī grafiski;

75.13. aizpilda tabulu "Finansiālie rādītāji", norādot programmas (apakšprogrammas) finansiālos rādītājus par n gada plānu un plānotajām izmaiņām n+1 gada projektā, kā arī n+1 gada projektā paredzēto izdevumu procentuālo pieaugumu vai samazinājumu, salīdzinot ar n gada plānu. Ailē "Izmaiņas" attiecīgi norāda informāciju par izdevumu segšanai paredzēto resursu un izdevumu samazinājumu (3.aile) un (vai) palielinājumu (4.aile), kā arī par izmaiņām kopā (5.aile), salīdzinot n+1 gada projektu ar n gada plānu. 7.ailē "pieaugums vai samazinājums (+/–) n+1 gadā attiecībā pret n gada plānu %" norāda programmas (apakšprogrammas) finansējuma procentuālo pieaugumu vai samazinājumu n+1 gadā, salīdzinot ar n gada plānu;

75.14. aiz tabulas "Finansiālie rādītāji" sniedz skaidrojumu par konkrētās budžeta programmas (apakšprogrammas) finansiālo rādītāju izmaiņām, t.i., samazinājumu un palielinājumu, atbilstoši veidlapā norādītajām grupām un izmaiņu veidiem. Ministrija vispirms norāda kopējo finansiālo rādītāju izmaiņu apjomu un pēc tam skaidro samazinājumu un (vai) palielinājumu atbilstoši būtiskumam pēc to īpatsvara kopējos finansiālajos rādītājos, kā arī norāda citu informāciju, kas paskaidro pārējo finansiālo rādītāju izmaiņas. Skaidrojumu par konkrētās budžeta programmas (apakšprogrammas) izdevumu izmaiņām ministrija norāda sadalījumā pa gadskārtējā valsts budžeta likumprojektā plānotajiem izdevumu kodiem atbilstoši ekonomiskajām kategorijām;

75.15. sniedz skaidrojumu par konkrētās apakšprogrammas nodokļu un nenodokļu ieņēmumu, ieņēmumu no maksas pakalpojumiem un citu pašu ieņēmumu, ārvalstu finanšu palīdzības (ja tāda tiek plānota) un transfertu izmaiņām, norādot samazinājuma un (vai) palielinājuma nozīmīgākos izmaiņu iemeslus;

75.16. atbilstoši 3.ailē plānotajam izdevumu samazinājumam sniedz skaidrojumu par konkrētas valsts speciālā budžeta apakšprogrammas izdevumu samazinājumu – vienreizējie pasākumi, ilgtermiņa saistības, tai skaitā investīcijas, strukturālās izmaiņas, kā arī citas izmaiņas, kas nav minētas iepriekš;

75.17. atbilstoši 4.ailē plānotajam izdevumu palielinājumam sniedz skaidrojumu par konkrētu apakšprogrammu, norādot izdevumu palielinājumu šādā sadalījumā – ilgtermiņa saistības, tai skaitā investīcijas, strukturālās izmaiņas, prioritārie pasākumi un citas izmaiņas;

75.18. pārējām sociālās apdrošināšanas speciālā budžeta apakš­programmām sociālos pabalstus skaidro sadalījumā pa sociālo pabalstu veidiem. Detalizēti skaidro izdevumu izmaiņas saistībā ar pensiju indeksācijām (norāda pensiju indeksācijām nepieciešamo izdevumu apmēru, plānoto pensijas vidējā apmēra palielinājumu) un pensiju, pabalstu, atlīdzības vidējā apmēra un saņēmēju skaita izmaiņām (norāda konkrētu plānoto pensijas, pabalsta un atlīdzības vidējā apmēra un saņēmēju skaita palielinājumu un (vai) samazinājumu);

75.19. pieprasījuma paskaidrojumā sniedz informāciju par Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanu, norādot pasākumu, aktivitāti, apakšaktivitāti. Informāciju par projektiem sniedz tad, ja finansējums netiek plānots pasākumu, aktivitāšu un apakšaktivitāšu līmenī;

75.20. ja ir notikušas izmaiņas programmu (apakšprogrammu) struktūrā un dati nav pieejami, attiecīgajā ailē ieraksta "X" un zemsvītras atsaucē norāda skaidrojumu par programmas (apakšprogrammas) izmaiņām;

75.21. aizpildot tabulas "Vidējais amata vietu skaits no n–3 gada līdz n+3 gadam", "Darbības rezultāti un to rezultatīvie rādītāji no n–3 līdz n+3 gadam" un "Budžeta programmas (apakšprogrammas) kopējie izdevumi un to procentuālais pieaugums (+) vai samazinājums (–) pret iepriekšējo gadu no n–3 līdz n+3 gadam", informāciju sniedz par periodu, sākot ar 2010.gadu.

76. Veidlapā Nr.8 "Prioritāro pasākumu un jauno politikas iniciatīvusaraksts vidējam termiņam" (19.pielikums) ministrija sniedz informāciju par pamatbudžeta un speciālā budžeta prioritārajiem pasākumiem un jaunajām politikas iniciatīvāmvidējam termiņam. Ministrija veidlapā nesniedz informāciju par programmām ar apakšprogrammām. Veidlapa jāaizpilda tikai tad, ja attiecīgajam gadam atbilstoši vidēja termiņa budžeta ietvara likumam ir prognozēti līdzekļi prioritāro pasākumu vai jauno politikas iniciatīvu finansēšanai. Ministrija veidlapā norāda tos atbalstītos prioritāros pasākumus vai jaunās politikas iniciatīvas, kas atbilstoši Ministru kabineta lēmumam ir saņēmušas apstiprinājumu un ir ietvertas ministrijas maksimāli pieļaujamā izdevumu apjomā. Ministrija:

76.1. veidlapas 1. un 2.ailē "Programmas (apakšprogrammas) kods" un "Programmas (apakšprogrammas) nosaukums" norāda to programmu (apakšprogrammu) nosaukumus, kuru ietvaros plānots īstenot konkrēto prioritāti vai jauno politikas iniciatīvu;

76.2. veidlapas 3. un 4.ailē "Ministru kabineta lēmums" un "Prioritārā pasākuma vai jaunās politikas iniciatīvas nosaukums" norāda Ministru kabineta sēdes protokollēmuma datumu, numuru, paragrāfu un prioritārā pasākuma vai jaunās politikas iniciatīvas nosaukumu;

76.3. veidlapas 5.ailē "EKK"norāda ekonomiskās klasifikācijas kodu un nosaukumu, kurā plānoti izdevumi prioritārā pasākuma vai jaunās politikas iniciatīvas īstenošanaisadalījumā pa gadskārtējā valsts budžeta likumprojektā plānotajiem izdevumu kodiem;

76.4. veidlapas 6., 7. un 8.ailē "n+1", "n+2" un "n+3" norāda izdevumus prioritārā pasākuma vai jaunās politikas iniciatīvas īstenošanai attiecīgajā gadā atbilstoši Ministru kabineta lēmumiem, kā arī izdevumu sadalījumu attiecīgajā gadā atbilstoši gadskārtējā valsts budžeta likumprojektā plānotajiem ekonomiskās klasifikācijas kodiem.

77. Veidlapā Nr.9 "Optimizācijas pasākumu un strukturālo reformusaraksts vidējam termiņam" (20.pielikums) ministrija sniedz informāciju par pamatbudžeta un speciālā budžeta plānotajiem optimizācijas pasākumiem vai strukturālajām reformām vidējam termiņam. Ministrija veidlapā nesniedz informāciju par programmām ar apakšprogrammām. Veidlapa jāaizpilda tikai tad, ja attiecīgajam gadam atbilstoši vidēja termiņa budžeta ietvara likumam ir prognozēti optimizācijas pasākumi vai strukturālās reformas. Ministrija:

77.1. veidlapas 1. un 2.ailē "Programmas (apakšprogrammas) kods" un "Programmas (apakšprogrammas) nosaukums" norāda to programmu (apakšprogrammu) kodus un nosaukumus, kuru ietvaros plānots īstenot optimizācijas pasākums vai strukturālās reformas;

77.2. veidlapas 3. un 4.ailē "Ministru kabineta lēmums" un "Optimizācijas pasākuma vai strukturālo reformuīss apraksts" norāda Ministru kabineta sēdes protokollēmuma datumu, numuru, paragrāfu un optimizācijas pasākuma vai strukturālo reformu īsu aprakstu;

77.3. veidlapas 5.ailē "EKK"norāda ekonomiskās klasifikācijas kodu un nosaukumu, kurā plānoti izdevumi optimizācijas pasākuma vai strukturālās reformas īstenošanai sadalījumā pa gadskārtējā valsts budžeta likumprojektā plānotajiem izdevumu kodiem;

77.4. veidlapas 6., 7. un 8.ailē "n+1", "n+2" un "n+3" norādaizdevumu samazinājumu kopā, kā arī izdevumu sadalījumu attiecīgajā gadā atbilstoši gadskārtējā valsts budžeta likumprojektā plānotajiem ekonomiskās klasifikācijas kodiem.

78. Veidlapā Nr.10(pb) "Valsts sociālo pabalstu, izdienas pensiju un piemaksu pie vecuma un invaliditātes pensijām izdevumu aprēķins" (21.pielikums) Labklājības ministrija norāda pamatbudžetā plānotos izdevumus valsts sociālo pabalstu, izdienas pensiju un piemaksu pie vecuma un invaliditātes pensijām izmaksu nodrošināšanai sadalījumā pa to veidiem, sniedzot informāciju par pabalstu, izdienas pensiju un piemaksu pie vecuma un invaliditātes pensijām apmēru vidēji mēnesī, plānoto saņēmēju skaitu vidēji mēnesī un kopējo izdevumu summu. Ailes "Izdevumi kopā (lati)" rindā "Kopā" norādītajam izdevumu apmēram jāsakrīt ar veidlapā Nr.2(3)pb "Izdevumi" (5.pielikums) attiecīgajā apakšprogrammā plānoto izdevumu apmēru sociālajiem pabalstiem, izdienas pensijām un piemaksām pie pensijām n gadā, n+1 gadā, n+2 gadā un n+3 gadā. Ja kārtējā gada laikā mainās plānotais izdevumu apmērs valsts sociālajiem pabalstiem, izdienas pensijām un piemaksām pie vecuma un invaliditātes pensijām sadalījumā pa to veidiem, nemainot attiecīgajās apakšprogrammās kopējos plānotos izdevumus sociālajiem pabalstiem, izdienas pensijām un piemaksām pie vecuma un invaliditātes pensijām, Labklājības ministrija reizi ceturksnī var precizēt kārtējā gada plāna izdevumu sadalījumu pa pabalstu, pensiju un piemaksu pie pensijām veidiem, apmēru un saņēmēju skaitu vidēji mēnesī atbilstoši statistisko rādītāju un izdevumu izpildes tendencēm. Precizēto veidlapu Nr.10(pb) iesniedz Finanšu ministrijā.

79. Veidlapā Nr.10(sb) "Valsts pensiju, sociālās apdrošināšanas pabalstu un valsts budžeta maksājumu izdevumu aprēķins" (22.pielikums) Labklājības ministrija norāda speciālajā budžetā plānotos izdevumus pensiju, pabalstu un atlīdzību izmaksu nodrošināšanai sadalījumā pa valsts sociālās apdrošināšanas speciālā budžeta apakšprogrammām, sniedzot informāciju par pensijas, pabalsta un atlīdzības apmēru vidēji mēnesī, plānoto saņēmēju skaitu vidēji mēnesī un kopējo izdevumu summu. Ailēs "Izdevumi kopā (lati)" katrā izdevumu veidā norādītajam izdevumu apmēram jāsakrīt ar veidlapā Nr.2(3)sb "Izdevumi" (9.pielikums) plānoto attiecīgā pensijas, pabalsta un atlīdzības veida izdevumu apmēru n gadā, n+1 gadā, n+2 gadā un n+3 gadā. Ja kārtējā gada laikā mainās plānotais izdevumu apmērs pensijām, pabalstiem un atlīdzībām sadalījumā pa to veidiem, nemainot apakšprogrammā kopējos plānotos izdevumus sociālajiem pabalstiem, Labklājības ministrija reizi ceturksnī var precizēt kārtējā gada plāna izdevumu sadalījumu pa pensiju, pabalstu un atlīdzību veidiem, apmēru un saņēmēju skaitu vidēji mēnesī atbilstoši statistisko rādītāju un izdevumu izpildes tendencēm. Precizēto veidlapu Nr.10(sb) iesniedz Finanšu ministrijā.

80. Veidlapā Nr.11 "Mērķdotācijas pašvaldībām – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām" (23.pielikums) Izglītības un zinātnes ministrija norāda informāciju par n+1 gadā prognozēto finansējumu attiecīgo pedagogu darba samaksai un valsts sociālās apdrošināšanas obligātajām iemaksām.

81. Veidlapā Nr.12 "Mērķdotācijas pašvaldībām – interešu izglītības programmu un sporta skolu pedagogu daļējai darba samaksai un valsts sociālās apdrošināšanas obligātajām iemaksām" (24.pielikums) Izglītības un zinātnes ministrija norāda informāciju par n+1 gadā prognozēto finansējumu attiecīgo pedagogu darba samaksai un valsts sociālās apdrošināšanas obligātajām iemaksām.

82. Veidlapā Nr.13 "Mērķdotācijas pašvaldībām – pašvaldību speciālajām pirmsskolas izglītības iestādēm, internātskolām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem" (25.pielikums) Izglītības un zinātnes ministrija norāda informāciju par n+1 gadā prognozēto finansējumu attiecīgo pedagogu darba samaksai un valsts sociālās apdrošināšanas obligātajām iemaksām.

83. Veidlapā Nr.14 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" (26.pielikums) Izglītības un zinātnes ministrija norāda informāciju par n+1 gadā prognozēto finansējumu attiecīgo pedagogu darba samaksai un valsts sociālās apdrošināšanas obligātajām iemaksām.

84. Veidlapā Nr.15 "Mērķdotācijas pašvaldībām – pašvaldību pirmsskolas izglītības iestādēs nodarbināto pedagogu darba samaksas paaugstināšanai un valsts sociālās apdrošināšanas obligātajām iemaksām" (27.pielikums) Izglītības un zinātnes ministrija norāda informāciju par n+1 gadā prognozēto finansējumu attiecīgo pedagogu darba samaksai un valsts sociālās apdrošināšanas obligātajām iemaksām.

85. Veidlapā Nr.16 "Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām" (28.pielikums) Kultūras ministrija norāda informāciju par n+1 gadā prognozēto finansējumu attiecīgo pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām.

86. Veidlapā Nr.17 "Mērķdotācijas investīcijām pašvaldībām" (29.pielikums) Vides aizsardzības un reģionālās attīstības ministrija norāda informāciju par n+1 gadā prognozētajām investīcijām pašvaldībām sadalījumā pa republikas pilsētām un novadiem projektu griezumā.

87. Veidlapā Nr.18 "Iesniegums Vienotās valsts budžeta plānošanas un izpildes informācijas sistēmas plānošanas bloka lietošanas tiesību piešķiršanai, maiņai vai anulēšanai" (30.pielikums) ministrija norāda informāciju par iesniedzēju vai pilnvaroto personu, kurai piešķiramas tiesības Vienotās valsts budžeta plānošanas un izpildes informācijas sistēmas plānošanas bloka lietošanā.

88. Veidlapā Nr.19(pb) "Valsts pamatbudžeta kopsavilkums" (31.pielikums) un veidlapā Nr.19(sb) "Valsts speciālā budžeta kopsavilkums" (32.pielikums) norāda budžeta kopsavilkumu un tā sadalījumu divās daļās:

88.1. valsts pamatfunkciju īstenošana (izņemot Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanu). Šajā daļā ministrija ietver informāciju par resursiem un to izlietojumu, kā arī finansēšanu saistībā ar plānotiem izdevumiem valsts pamatfunkciju īstenošanai, kas netiek finansēti vai līdzfinansēti no Eiropas Savienības politiku instrumentu un pārējās ārvalstu finanšu palīdzības līdzekļiem;

88.2. Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana. Šajā daļā ministrija ietver informāciju par resursiem un to izlietojumu, kā arī finansēšanu saistībā ar izdevumiem, kas tiek finansēti vai līdzfinansēti no Eiropas Savienības politiku instrumentu un pārējās ārvalstu finanšu palīdzības.

89. Veidlapā Nr.20 "Valsts budžeta programmu (apakšprogrammu) atlīdzības pieprasījums n+1 gadam" (33.pielikums) informāciju sniedz divās daļās – par n–1 gada izpildi, n gada plānu un atlīdzības pieprasījumu n+1 gadam, kas tiek plānots izdevumu ekonomiskās klasifikācijas kodā 1000 "Atlīdzība" un citos izdevumu ekonomiskās klasifikācijas kodos. Vispirms norāda ministrijas informācijas kopsavilkumu, tad kopsavilkuma sadalījumu atbilstoši šo noteikumu 3.punktā minētajām budžeta kopsavilkuma daļām un tālāk norāda informāciju par katru programmu (apakšprogrammu). Ministrija veidlapā nesniedz informāciju par programmām ar apakšprogrammām. Sadaļā par atlīdzības pieprasījumu n–1, n un n+1 gadam, kas tiek plānots izdevumu ekonomiskās klasifikācijas kodā 1000 "Atlīdzība" un tā apakškodos 1100 un 1200, programmai (apakšprogrammai) norāda atlīdzības pieprasījumu valsts civildienesta ierēdņiem, specializētā valsts civildienesta ierēdņiem, ārštata darbinieku sniegtajiem pakalpojumiem, amatpersonām ar speciālajām dienesta pakāpēm, pedagogiem, ārstniecības personām un pārējiem iepriekš neklasificētajiem darbiniekiem (sadalījumā pēc amata statusa). Sadaļās par atlīdzības pieprasījumu n–1, n un n+1 gadam, kas tiek plānots citos izdevumu ekonomiskās klasifikācijas kodos, norāda atlīdzības pieprasījumu pedagogiem, ārstniecības personām. Atlīdzības pieprasījumu n–1, n un n+1 gadam, kas tiek plānots izdevumu ekonomiskās klasifikācijas apakškodā 1200, aprēķina, no plānotās atlīdzības gadā atņemot atalgojumu gadā. Vidējo amata vietu skaitu n–1 (n–2, n–3) gadā aprēķina, summējot faktisko attiecīgo amata vietu skaitu (atbilstoši apstiprinātajiem amatu sarakstiem) uz katra mēneša pirmo datumu (sākot ar 1.janvāri) un dalot iegūto summu ar mēnešu skaitu. Vidējo amata vietu skaitu n gadā norāda likumam par valsts budžetu pievienotajos paskaidrojumos n gadam apstiprinātajā apmērā. Vidējo amata vietu skaitu n+1 (n+2, n+3) gadā aprēķina, plānojot attiecīgo amata vietu skaitu uz katra mēneša pirmo datumu (sākot ar 1.janvāri), tos summējot un dalot iegūto summu ar mēnešu skaitu. Vidējo atlīdzību uz vienu amata vietu mēnesī n–1 (n–2, n–3) gadā aprēķina, summējot faktisko attiecīgo amata vietu atlīdzības summu gadā un dalot iegūto summu ar mēnešu skaitu un ar vidējo amata vietu skaitu gadā. Vidējo atlīdzību uz vienu amata vietu mēnesī n gadā norāda likumam par valsts budžetu pievienotajos paskaidrojumos n gadam apstiprinātajā apmērā. Vidējo atlīdzību uz vienu amata vietu mēnesī n+1 (n+2, n+3) gadā aprēķina, plānojot attiecīgo amata vietu atlīdzības summu gadā un dalot iegūto summu ar mēnešu skaitu un ar vidējo amata vietu skaitu gadā. Veidlapas ailē "n+1 gada pieprasījums" atlīdzībai paredzētiem kodiem jāsakrīt ar veidlapās Nr.2(3)pb un Nr.2(3)sb minēto informāciju. Ministrija, kas plāno atlīdzību pedagogiem vai ārstniecības personām, iesniedz aktualizēto informāciju atbilstoši veidlapai Nr.20 Finanšu ministrijas noteiktajā termiņā. Minētās aktualizētās informācijas iesniegšana par pedagogiem un ārstniecības personām nav uzskatāma par budžeta pieprasījumu.

90. Veidlapā Nr.21 "Plānoto starpministriju transfertu n+1, n+2, n+3 gadā saskaņojums" (34.pielikums) norāda plānotos transfertus starp ministrijām n, n+1, n+2 vai n+3 gada laikā, un to iesniedz ministrija, kas veic transferta pārskaitījumus. Ministrija plānotos transfertus norādasaskaņā ar normatīvajiem aktiem par budžeta ieņēmumu un izdevumu klasifikāciju atbilstoši ekonomiskajām kategorijām kodu zemākajā detalizācijas pakāpē. Transfertu saskaņošana n, n+1, n+2 vai n+3 gadam notiek šo noteikumu 31.punktā paredzētajā kārtība.

91. Veidlapā Nr.22 "Ministriju, no valsts budžeta daļēji finansēto atvasināto publisko personu un budžeta nefinansēto iestāžu plānoto savstarpējo transfertu n+1, n+2, n+3 gadā saskaņojums" (35.pielikums) norāda plānotos transfertus starp ministrijām, no valsts budžeta daļēji finansētām atvasinātām publiskām personām vai budžeta nefinansētām iestādēm n, n+1, n+2 vai n+3 gada laikā, un to iesniedz ministrija, kas veic transferta pārskaitījumus, vai ministrija, kuras padotībā esošā no valsts budžeta daļēji finansēta atvasinātā publiskā persona vai budžeta nefinansētā iestāde veic transferta pārskaitījumu. Ministrija plānotos transfertus norādasaskaņā ar normatīvajiem aktiem par budžeta ieņēmumu un izdevumu klasifikāciju atbilstoši ekonomiskajām kategorijām kodu zemākajā detalizācijas pakāpē. Transfertu saskaņošana n, n+1, n+2 vai n+3 gadam notiek šo noteikumu 32. un 33.punktā paredzētajā kārtībā.

92. Veidlapā Nr.23(pb) "Paskaidrojums par ministrijas (citas centrālās valsts iestādes) priekšlikumiem grozījumiem likumā par valsts budžetu kārtējam gadam valsts pamatbudžetā" (36.pielikums) ministrija sniedz publiski pieejamu skaidrojumu par priekšlikumiem grozījumiem likumā par valsts budžetu kārtējam gadam valsts pamatbudžetā:

92.1. aizpilda tabulu "Finansiālo rādītāju kopsavilkums", norādot sadalījumu atbilstoši šo noteikumu 3.punktā minētajām budžeta kopsavilkuma daļām. 2.ailē "n gada plāns" norāda ministrijas n gada plāna datus. 3.ailē "Optimizācijas pasākumi un strukturālās reformas (–)" ministrija norāda n gadam plānoto optimizācijas pasākumu un strukturālo reformu apmēru atbilstoši Ministru kabineta pieņemtajiem lēmumiem. 4.ailē "Prioritārajiem pasākumiem un jaunajām politikas iniciatīvām papildu piešķirtais finansējums (+)" ministrija norāda n gadam papildus piešķirto finansējumu prioritārajiem pasākumiem un jaunajām politikas iniciatīvām atbilstoši Ministru kabineta pieņemtajiem lēmumiem. 5.ailē "Citas izmaiņas (+/–)" ministrija norāda citas izmaiņas n gada projektā papildus plānotajiem n gada budžeta optimizācijas pasākumiem un strukturālajām reformām, papildus piešķirtajam finansējumam prioritārajiem pasākumiem un jaunajām politikas iniciatīvām. 6.ailē "Kopā (+/–)" ministrija aprēķina kopējo izmaiņu summu n gadam. 7.ailē "n gada plāna projekts ar grozījumiem" ministrija aprēķina n gadam plānotos datus atbilstoši n gada plānam un veiktajām izmaiņām. 8.ailē "Pieaugums vai samazinājums (+/–) n gada projektā ar grozījumiem attiecībā pret n gada plānu (%)" ministrija aprēķina finansiālo rādītāju pieaugumu vai samazinājumu procentos starp ailes "n gada plāns" un ailes "n gada plāna projekts ar grozījumiem" vērtībām;

92.2. sniedz skaidrojumu par n gada budžeta optimizācijas pasākumiem un strukturālajām reformām atbilstoši Ministru kabineta lēmumiem, norādot optimizācijas pasākumu un strukturālo reformu kopējo apmēru, kā arī sadalījumā pa programmām (apakšprogrammām);

92.3. sniedz skaidrojumu par n gada prioritārajiem pasākumiem un jaunajām politikas iniciatīvām atbilstoši Ministru kabineta lēmumiem, norādot prioritārajiem pasākumiem un jaunajām politikas iniciatīvām kopējo papildus piešķirto finansējumu, kā arī sadalījumā pa programmām (apakšprogrammām);

92.4. sniedz skaidrojumu par budžeta programmu (apakšprogrammu), norādot programmas (apakšprogrammas) kodu un nosaukumu;

92.5. aizpilda tabulu "Finansiālie rādītāji", norādot programmas (apakšprogrammas) finansiālo rādītāju izmaiņas atbilstoši šo noteikumu 92.1.apakšpunktā minētajiem nosacījumiem;

92.6. aiz tabulas "Finansiālie rādītāji" sniedz skaidrojumu par konkrētās budžeta programmas (apakšprogrammas) finansiālo rādītāju izmaiņām, t.i., samazinājumu un palielinājumu, atbilstoši veidlapā norādītajām finansiālo rādītāju grupām un izmaiņu veidiem. Ministrija vispirms norāda kopējo finansiālo rādītāju izmaiņu apjomu un pēc tam skaidro samazinājumu un (vai) palielinājumu atbilstoši būtiskumam pēc to īpatsvara kopējos finansiālajos rādītājos, kā arī norāda citu informāciju, kas paskaidro pārējo finansiālo rādītāju izmaiņas. Skaidrojumu par konkrētās budžeta programmas (apakšprogrammas) izdevumu izmaiņām ministrija norāda sadalījumā pa gadskārtējā valsts budžeta likumprojektā plānotajiem izdevumu kodiem atbilstoši ekonomiskajām kategorijām;

92.7. aizpilda tabulu "Darbības rezultāti un to rezultatīvie rādītāji", norādot izmaiņas darbības rezultātos un to rezultatīvajos rādītājos. 1.ailē "n gada plāns" ministrija norāda n gadam plānoto darbības rezultātu un tā rezultatīvos rādītājus. 2.ailē "n gada plāna projekts ar grozījumiem" ministrija norāda grozītā n gada plāna projekta darbības rezultātu un tā rezultatīvos rādītājus. 3.ailē "n gada plāns" ministrija norāda n gadam plānoto rezultatīvā rādītāja vērtību. 4.ailē "Izmaiņas (+/–)" ministrija norāda rezultatīvā rādītāja vērtības izmaiņas n gadam. 5.ailē "n gada plāna projekts ar grozījumiem" ministrija aprēķina n gadam plānoto rezultatīvā rādītāja vērtību atbilstoši n gada plānam un tajā veiktajām izmaiņām. 6.ailē "Pieaugums vai samazinājums (+/–) n gada projektā ar grozījumiem attiecībā pret n gada sākotnējo plānu (%)" ministrija aprēķina rezultatīvā rādītāja vērtības pieaugumu vai samazinājumu procentos starp ailes "n gada plāns" un ailes "n gada plāna projekts ar grozījumiem" vērtībām. 7.ailē "n+1 gada tendence" un 8.ailē "n+2 gada tendence" ministrija aprakstoši norāda rezultatīvā rādītāja izmaiņu tendences pret iepriekšējo gadu;

92.8. aiz tabulas "Darbības rezultāti un to rezultatīvie rādītāji" sniedz skaidrojumu par konkrētās budžeta programmas (apakšprogrammas) darbības rezultātu un tā rezultatīvo rādītāju izmaiņu iemesliem.

93. Veidlapā Nr.23(sb) "Paskaidrojums par ministrijas (citas centrālās valsts iestādes) priekšlikumiem grozījumiem likumā par valsts budžetu kārtējam gadam valsts speciālajā budžetā" (37.pielikums) Labklājības ministrija sniedz skaidrojumu par priekšlikumiem grozījumiem likumā par valsts budžetu kārtējam gadam valsts sociālās apdrošināšanas speciālajā budžetā:

93.1. aizpilda tabulu "Finansiālo rādītāju kopsavilkums", norādot sadalījumu atbilstoši šo noteikumu 3.punktā minētajām budžeta kopsavilkuma daļām. 2.ailē "n gada plāns" norāda ministrijas n gada plāna datus. 3.ailē "Optimizācijas pasākumi un strukturālās reformas (–)" ministrija norāda n gadam plānoto optimizācijas pasākumu un strukturālo reformu apmēru atbilstoši Ministru kabineta pieņemtajiem lēmumiem. 4.ailē "Prioritārajiem pasākumiem un jaunajām politikas iniciatīvām papildu piešķirtais finansējums (+)" ministrija norāda n gadam papildus piešķirto finansējumu prioritārajiem pasākumiem un jaunajām politikas iniciatīvām atbilstoši Ministru kabineta pieņemtajiem lēmumiem. 5.ailē "Citas izmaiņas (+/–)" ministrija norāda citas izmaiņas n gada projektā papildus plānotajiem n gada budžeta optimizācijas pasākumiem un strukturālajām reformām, papildus piešķirtajam finansējumam prioritārajiem pasākumiem un jaunajām politikas iniciatīvām. 6.ailē "Kopā (+/–)" ministrija aprēķina kopējo izmaiņu summu n gadam. 7.ailē "n gada plāna projekts ar grozījumiem" ministrija aprēķina n gadam plānotos datus atbilstoši n gada plānam un veiktajām izmaiņām. 8.ailē "Pieaugums vai samazinājums (+/–) n gada projektā ar grozījumiem attiecībā pret n gada plānu (%)" ministrija aprēķina finansiālo rādītāju pieaugumu vai samazinājumu procentos starp ailes "n gada plāns" un ailes "n gada plāna projekts ar grozījumiem" vērtībām;

93.2. sniedz skaidrojumu par n gada budžeta optimizācijas pasākumiem un strukturālajām reformām atbilstoši Ministru kabineta lēmumiem, norādot optimizācijas pasākumu un strukturālo reformu kopējo apmēru, kā arī sadalījumā pa programmām (apakšprogrammām);

93.3. sniedz skaidrojumu par n gada prioritārajiem pasākumiem un jaunajām politikas iniciatīvām atbilstoši Ministru kabineta lēmumiem, norādot prioritārajiem pasākumiem un jaunajām politikas iniciatīvām kopējo papildus piešķirto finansējumu, kā arī sadalījumā pa programmām (apakšprogrammām);

93.4. sniedz skaidrojumu par budžeta programmu (apakšprogrammu), norādot programmas (apakšprogrammas) kodu un nosaukumu;

93.5. aizpilda tabulu "Finansiālie rādītāji", norādot programmas (apakšprogrammas) finansiālo rādītāju izmaiņas atbilstoši šo noteikumu 93.1.apakšpunktā minētajiem nosacījumiem;

93.6. aiz tabulas "Finansiālie rādītāji" sniedz skaidrojumu par konkrētās budžeta programmas (apakšprogrammas) finansiālo rādītāju izmaiņām, t.i., samazinājumu un palielinājumu, atbilstoši veidlapā norādītajām finansiālo rādītāju grupām un izmaiņu veidiem. Ministrija vispirms norāda kopējo finansiālo rādītāju izmaiņu apjomu un pēc tam skaidro samazinājumu un (vai) palielinājumu atbilstoši būtiskumam pēc to īpatsvara kopējos finansiālajos rādītājos, kā arī norāda citu informāciju, kas paskaidro pārējo finansiālo rādītāju izmaiņas. Skaidrojumu par konkrētās budžeta programmas (apakšprogrammas) izdevumu izmaiņām ministrija norāda sadalījumā pa gadskārtējā valsts budžeta likumprojektā plānotajiem izdevumu kodiem atbilstoši ekonomiskajām kategorijām;

93.7. aizpilda tabulu "Darbības rezultāti un to rezultatīvie rādītāji", norādot izmaiņas darbības rezultātos un to rezultatīvajos rādītājos. 1.ailē "n gada plāns" ministrija norāda n gadam plānoto darbības rezultātu un tā rezultatīvos rādītājus. 2.ailē "n gada plāna projekts ar grozījumiem" ministrija norāda grozītā n gada plāna projekta darbības rezultātu un tā rezultatīvos rādītājus. 3.ailē "n gada plāns" ministrija norāda n gadam plānoto rezultatīvā rādītāja vērtību. 4.ailē "Izmaiņas (+/–)" ministrija norāda rezultatīvā rādītāja vērtības izmaiņas n gadam. 5.ailē "n gada plāna projekts ar grozījumiem" ministrija aprēķina n gadam plānoto rezultatīvā rādītāja vērtību atbilstoši n gada plānam un tajā veiktajām izmaiņām. 6.ailē "Pieaugums vai samazinājums (+/–) n gada projektā ar grozījumiem attiecībā pret n gada sākotnējo plānu (%)" ministrija aprēķina rezultatīvā rādītāja vērtības pieaugumu vai samazinājumu procentos starp ailes "n gada plāns" un ailes "n gada plāna projekts ar grozījumiem" vērtībām. 7.ailē "n+1 gada tendence" un 8.ailē "n+2 gada tendence" ministrija aprakstoši norāda rezultatīvā rādītāja izmaiņu tendences pret iepriekšējo gadu;

93.8. aiz tabulas "Darbības rezultāti un to rezultatīvie rādītāji" sniedz skaidrojumu par konkrētās budžeta programmas (apakšprogrammas) darbības rezultātu un tā rezultatīvo rādītāju izmaiņu iemesliem.

94. Veidlapā Nr.24 "Paskaidrojums par ministrijas (citas centrālās valsts iestādes) darbības rezultātu un to rezultatīvo rādītāju izmaiņām" (38.pielikums) ministrija sniedz skaidrojumu par izmaiņām n gadam plānotajos budžeta programmas (apakšprogrammas) darbības rezultātos un to rezultatīvajos rādītājos:

94.1. norāda programmas (apakšprogrammas) kodu un nosaukumu;

94.2. aizpilda tabulu "Darbības rezultātu un to rezultatīvo rādītāju izmaiņas", norādot darbības rezultātus un to rezultatīvos rādītājus saskaņā ar n gada budžeta paskaidrojumiem un izmaiņām attiecīgajos darbības rezultātos un to rezultatīvajos rādītājos. 1.ailē "saskaņā ar n gada budžeta paskaidrojumiem" ministrija norāda n gadam plānoto darbības rezultātu un tā rezultatīvos rādītājus saskaņā ar n gada budžeta paskaidrojumiem. 2.ailē "saskaņā ar izmaiņām" ministrija norāda n gadam plānoto darbības rezultātu un tā rezultatīvos rādītājus saskaņā ar izmaiņām. 3.ailē "n gada plāns (saskaņā ar n gada budžeta paskaidrojumiem)" ministrija norāda n gadam plānoto rezultatīvā rādītāja vērtību saskaņā ar n gada budžeta paskaidrojumiem. 4.ailē "n gada precizētais plāns (saskaņā ar izmaiņām)" ministrija norāda n gadam plānoto rezultatīvā rādītāja vērtību saskaņā ar izmaiņām. 5.ailē "Izmaiņas (+/–) n gada precizētajā plānā attiecībā pret n gada plānu" ministrija aprēķina rezultatīvā rādītāja vērtības izmaiņas n gadam. 6.ailē "Pieaugums vai samazinājums (+/–) n gada precizētajā plānā attiecībā pret n gada plānu (%)" ministrija aprēķina rezultatīvā rādītāja vērtības pieaugumu vai samazinājumu procentos starp ailes "n gada plāns (saskaņā ar n gada budžeta paskaidrojumiem)" un ailes "n gada precizētais plāns (saskaņā ar izmaiņām)" vērtībām. 7.ailē "n+1 gada tendence" un 8.ailē "n+2 gada tendence" ministrija aprakstoši norāda rezultatīvā rādītāja izmaiņu tendences pret iepriekšējo gadu;

94.3. aiz tabulas "Darbības rezultātu un to rezultatīvo rādītāju izmaiņas" sniedz skaidrojumu par konkrētās budžeta programmas (apakšprogrammas) darbības rezultātu un tā rezultatīvo rādītāju izmaiņu iemesliem.

95. Veidlapā Nr.25 "Priekšlikumi valsts budžeta likumprojekta teksta izskatīšanai Saeimā otrajā lasījumā" (39.pielikums) ministrija norāda pirmajā lasījumā pieņemtā likumprojekta redakciju, par ko sniedz priekšlikumu, un veidlapas sadaļā "Priekšlikumi otrajam lasījumam" norāda priekšlikumu par izmaiņām likumprojektā.

96. Veidlapā Nr.26 "Priekšlikumi valsts budžeta likumprojekta pielikumu izskatīšanai Saeimā otrajā lasījumā" (40.pielikums) ministrija norāda pirmajā lasījumā pieņemtā likumprojekta redakciju, par ko sniedz priekšlikumu, un sadaļā "Priekšlikumi otrajam lasījumam" priekšlikumu par izmaiņām likumprojektā sadalījumā pa ministrijām, programmām (apakšprogrammām) un programmu (apakš­programmu) resursus izdevumu segšanai, izdevumus un finansēšanu atbilstoši saimnieciskā gada likuma par valsts budžetu struktūrai. Jānorāda visas izmaiņas, attiecīgi norādot valsts budžeta likumprojekta pielikumus, kurus tas ietekmē. Ja priekšlikuma izmaiņas ietekmē valsts budžeta saistības vidējam termiņam, tad attiecīgi jānorāda arī izmaiņas valsts budžeta likumprojekta pielikumā par valsts budžeta ilgtermiņa saistībām. Finanšu ministrija metodiskiem nolūkiem savā tīmekļa vietnē publicē dažādu gadījumu piemērus.

97. Ministrija Finanšu ministrijas norādītajā termiņā pēc valsts budžeta likumprojekta izskatīšanas Saeimā otrajā lasījumā precizē veidlapas atbilstoši pieņemtajam likumam par valsts budžetu n+1 gadam un iesniedz Finanšu ministrijā, izņemot veidlapas Nr.7(pb) un Nr.7(sb). Veidlapas Nr.7(pb) un Nr.7(sb) ministrija aktualizē atbilstoši šo noteikumu 45.punktā noteiktajām prasībām.

**VIII. Vienotās valsts budžeta plānošanas un izpildes informācijas sistēmas plānošanas bloka lietošana budžeta pieprasījumu iesniegšanai Finanšu ministrijā**

98. Budžeta pieprasījuma informācijas sagatavošana un iesniegšana paredz veidlapām atbilstošu ievadformu aizpildīšanu SAP sistēmā, elektronisku ievadformās ievadīto datu saglabāšanu un iesniegšanu SAP sistēmā, kā arī veidlapām atbilstošu pārskatu sagatavošanu no SAP sistēmas portālā ievadītajiem elektroniski iesniegtajiem datiem un parakstītu pārskatu iesniegšanu Finanšu ministrijā.

99. Finanšu ministrija ir SAP sistēmas plānošanas bloka resursa turētāja.

100. Finanšu ministrija nosaka ministrijai paredzēto SAP sistēmas portāla lietotāju skaitu, kuru Finanšu ministrija pārskata reizi gadā. Ja, pārskatot ministrijai piešķirto lietotāju skaitu, Finanšu ministrija to samazina, tad SAP lietotāja tiesības anulē tiem lietotājiem, kuru aktivitāte sistēmā ir bijusi vismazākā. Finanšu ministrija triju dienu laikā informē attiecīgo ministriju par izmaiņām lietotāju sarakstā.

101. Ministrija ir atbildīga par laicīgu un pilnīgu datu ievadi SAP sistēmas portālā esošajās formās un to iesniegšanu Finanšu ministrijā, kā arī nodrošina to aktualizāciju, datu ticamību, pareizību un precizitāti.

102. SAP sistēmas lietotāja tiesības pēc ministrijas iesnieguma (veidlapa Nr.18) saņemšanas Finanšu ministrija piešķir ministrijas amatpersonai vai darbiniekam, kuru ministrija pilnvaro lietot SAP sistēmu (turpmāk – pilnvarotā persona).

103. Pilnvarotajai personai piešķirtās SAP sistēmas lietotāja tiesības paredz:

103.1. budžeta pieprasījuma datu ievadīšanu un labošanu;

103.2. budžeta pieprasījuma datu pārskatu veidošanu;

103.3. budžeta pieprasījuma datu pārbaudi un apstiprināšanu.

104. SAP sistēmas lietotāja tiesības piešķir, maina un anulē Finanšu ministrija, pamatojoties uz ministrijas iesniegumā par lietotāja tiesību piešķiršanu, maiņu vai anulēšanu (veidlapa Nr.18) norādīto informāciju. Tiesības pieprasa, ja pilnvarotajai personai tās ir nepieciešamas darba (amata) pienākumu veikšanai. Finanšu ministrija piešķir tiesības šo noteikumu 103.punktā minētai pilnvarotajai personai, ja ir saņemts pamatots iesniegums.

105. Ja Finanšu ministrijai nav iebildumu pret iesniegumā norādīto tiesību piešķiršanu vai maiņu, tā piecu darbdienu laikā pēc iesnieguma saņemšanas nosūta e-pasta paziņojumu:

105.1. tiesību piešķiršanas apstiprinājumu;

105.2. pilnvarotās personas lietotājvārdu un sākotnējo paroli (paroli, kuru izmanto, pirmo reizi uzsākot darbu sistēmā);

105.3. atsevišķi informē pilnvaroto personu par tiesību maiņu.

106. Ja Finanšu ministrijai ir iebildumi pret iesniegumā norādīto informāciju, tā piecu darbdienu laikā pēc iesnieguma saņemšanas rakstiski nosūta tā iesniedzējam pamatotu atteikumu.

107. Ja pilnvarotā persona beidz pildīt amata (darba) pienākumus, kuru izpilde saistīta ar SAP sistēmas portāla lietošanu, vai pilnvarotā persona atrodas ilgstošā prombūtnē (vienu gadu vai ilgāk), ministrija ne vēlāk kā triju darbdienu laikā iesniedz Finanšu ministrijā iesniegumu par tiesību anulēšanu.

108. Finanšu ministrijai ir tiesības nekavējoties anulēt pilnvarotajai personai piešķirtās tiesības, informējot par to iesnieguma iesniedzēju, ja tiek konstatēts kāds no šādiem pārkāpumiem:

108.1. pilnvarotā persona ar savu darbību vai bezdarbību pieļāvusi iespēju nepilnvarotai personai rīkoties ar SAP sistēmas datiem;

108.2. pilnvarotā persona veic darbības, kas samazina SAP sistēmas drošību;

108.3. apstrādājot personas datus SAP sistēmā, pilnvarotā persona nav ievērojusi prasības, kas noteiktas normatīvajos aktos par fizisko personu datu aizsardzību.

109. Finanšu ministrija vienas darbdienas laikā pēc iesnieguma saņemšanas par tiesību anulēšanu vai pēc šo noteikumu 107. vai 108.punktā minētā nosacījuma konstatēšanas anulē pilnvarotās personas tiesības.

110. Finanšu ministrija triju darbdienu laikā rakstiski informē iesnieguma iesniedzēju par tiesību anulēšanu, norādot iemeslus.

111. Lai nodrošinātu budžeta pieprasījumu datu ievadīšanu SAP sistēmas portālā, ministrija Finanšu ministrijas norādītajā termiņā un uz norādīto e-pasta adresi nosūta veidlapu Nr.2(1)pb un Nr.2(1)sb, sagatavojot n–1, n, n+1, n+2 un n+3 gadā spēkā esošo ministriju programmu un apakšprogrammu sarakstu veidlapai atbilstošā *MS Excel* datnē.

112. Ministrija sagatavo SAP sistēmas portālā un iesniedz Finanšu ministrijā šādas veidlapas:

112.1. visas ministrijas:

112.1.1. veidlapu Nr.1(pb) "Valsts pamatbudžeta ieņēmumu un izdevumu atšifrējums pa programmām un apakšprogrammām vidējam termiņam";

112.1.2. veidlapu Nr.2(1)pb "Valsts pamatbudžeta programmu (apakšpro­grammu) ieņēmumu un izdevumu pieprasījums vidējam termiņam. Programmu (apakšprogrammu) saraksts";

112.1.3. veidlapu Nr.2(2)pb "Finansiālo rādītāju kopsavilkums";

112.1.4. veidlapu Nr.2(3)pb "Izdevumi";

112.1.5. veidlapu Nr.2(4)pb "Aizņēmumi un aizdevumi" (aizpilda ministrijas, kuras atbilstoši normatīvo aktu nosacījumiem saņem aizņēmumus vai izsniedz aizdevumus);

112.1.6. veidlapu Nr.3(pb) "Valsts pamatbudžeta izdevumu pieprasījuma vidējam termiņam kopsavilkums sadalījumā pa programmām un apakšprogrammām";

112.1.7. veidlapu Nr.4(pb) "Valsts pamatbudžeta ilgtermiņa saistības";

112.2. Labklājības ministrija papildus iesniedz:

112.2.1. veidlapu Nr.1(sb) "Valsts speciālā budžeta ieņēmumu un izdevumu atšifrējums pa programmām un apakšprogrammām vidējam termiņam";

112.2.2. veidlapu Nr.2(1)sb "Valsts speciālā budžeta programmu (apakš­programmu) ieņēmumu un izdevumu pieprasījums vidējam termiņam. Programmu (apakšprogrammu) saraksts";

112.2.3. veidlapu Nr.2(2)sb "Finansiālo rādītāju kopsavilkums";

112.2.4. veidlapu Nr.2(3)sb "Izdevumi";

112.2.5. veidlapu Nr.2(4)sb "Aizņēmumi un aizdevumi";

112.2.6. veidlapu Nr.3(sb) "Valsts speciālā budžeta izdevumu pieprasījuma vidējam termiņam kopsavilkums sadalījumā pa programmām un apakšprogrammām";

112.2.7. veidlapu Nr.4(sb) "Valsts speciālā budžeta ilgtermiņa saistības";

112.3. Izglītības un zinātnes ministrija papildus iesniedz:

112.3.1. veidlapu Nr.11 "Mērķdotācijas pašvaldībām – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogu darba samaksai un valsts sociālās apdrošināšanas obligātajām iemaksām";

112.3.2. veidlapu Nr.12 "Mērķdotācijas pašvaldībām – interešu izglītības programmu un sporta skolu pedagogu daļējai darba samaksai un valsts sociālās apdrošināšanas obligātajām iemaksām";

112.3.3. veidlapu Nr.13 "Mērķdotācijas pašvaldībām – pašvaldību speciālajām pirmsskolas izglītības iestādēm, internātskolām, Izglītības iestāžu reģistrā reģistrētajiem attīstības un rehabilitācijas centriem un speciālajām internātskolām bērniem ar fiziskās un garīgās attīstības traucējumiem";

112.3.4. veidlapu Nr.14 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām";

112.3.5. veidlapu Nr.15 "Mērķdotācijas pašvaldībām – pašvaldību pirmsskolas izglītības iestādēs nodarbināto pedagogu darba samaksas paaugstināšanai un valsts sociālās apdrošināšanas obligātajām iemaksām";

112.4. Kultūras ministrija papildus iesniedz veidlapu Nr.16 "Mērķdotācijas pašvaldību tautas mākslas kolektīvu vadītāju darba samaksai un valsts sociālās apdrošināšanas obligātajām iemaksām".

113. Šo noteikumu 112.punktā minētās veidlapas ministrija iegūst no SAP sistēmas portāla un atbilstoši šo noteikumu 51.punktam iesniedz Finanšu ministrijā.

114. Veidlapas Nr.1(pb), Nr.1(sb), Nr.3(pb) un Nr.3(sb) pārskatos SAP sistēmas portālā dati veidojas no veidlapām Nr.2(1)pb, Nr.2(2)pb, Nr.2(3)pb, Nr.2(4)pb, Nr.2(1)sb, Nr.2(2)sb, Nr.2(3)sb un Nr.2(4)sb atbilstošajās ievadformās norādītajiem datiem.

115. Veidlapas Nr.19(pb) un Nr.19(sb) pārskatu datus Finanšu ministrija iegūst no SAP sistēmas portāla un elektroniski nosūta tos saskaņošanai ministrijām.

116. Ja Izglītības un zinātnes ministrija un Kultūras ministrija šo noteikumu 112.3. un 112.4.apakšpunktā minētās veidlapas nevar iesniegt atbilstoši [Likuma par budžetu un finanšu vadību](http://www.likumi.lv/doc.php?id=58057) 16.1 pantā noteiktajam grafikam, tās saskaņo ar Finanšu ministriju citu iesniegšanas datumu.

**IX. Pagaidu budžets**

117. Pirms uzsākta pagaidu budžeta sagatavošana, finanšu ministrs nosaka:

117.1. pagaidu budžeta sagatavošanai nepieciešamās informācijas apjomu un saturu;

117.2. informācijas iesniegšanas termiņus;

117.3. pagaidu budžeta darbības laiku;

117.4. maksimālo apropriācijas apjomu.

118. Finanšu ministrijai ir tiesības:

118.1. informāciju par pagaidu budžetu n+1 gadam ievadīt SAP sistēmā atbilstoši noteiktajām veidlapām;

118.2. sagatavot veidlapām atbilstošus pārskatus, izmantojot SAP sistēmas portālā ievadītos datus par pagaidu budžetu n+1 gadam.

119. Ministrija ir atbildīga par pagaidu budžeta n+1 gadam sagatavošanai nepieciešamās informācijas iekļaušanu Finanšu ministrijas izstrādātajās veidlapās un to iesniegšanu atbilstoši šo noteikumu 120.punktam.

120. Finanšu ministrija izvērtē ministriju iesniegto informāciju pagaidu budžeta n+1 gadam sagatavošanai un, ja nepieciešams, pieprasa papildu informāciju atbilstoši šajos noteikumos noteiktajai kārtībai.

121. Finanšu ministrija pirms pagaidu budžeta apstiprināšanas divpusējā sanāksmē informē Latvijas Pašvaldību savienību par pagaidu budžeta projektā plānoto pašvaldībām piešķiramo dotāciju un mērķdotāciju apmēru, kā arī par citu pagaidu budžeta projektā ietverto informāciju, kas skar visu pašvaldību intereses. Ja pagaidu budžeta projektā plānoto pašvaldībām piešķiramo dotāciju un mērķdotāciju apmērs mēnesī ir mazāks nekā viena divpadsmitā daļa no iepriekšējā gada apropriācijas, Finanšu ministrija par šādu apmēru vienojas ar Latvijas Pašvaldību savienību.

122. Finanšu ministrija pēc ministrijas iesniegtās informācijas izskatīšanas sagatavo rīkojumu par pagaidu budžetu n+1 gadam, tā pielikumus un, ja nepieciešams, paskaidrojumus.

123. Finanšu ministrs rīkojumā par pagaidu budžetu n+1 gadam var noteikt:

123.1. pašvaldību galvojumu saistību kopējo pieļaujamo palielinājumu;

123.2. pašvaldību aizņēmumu saistību kopējo pieļaujamo palielinājumu;

123.3. līdzekļus pašvaldību finanšu stabilizācijas aizdevumu nodroši­nāšanai atbilstoši likumam "Par pašvaldību finanšu stabilizēšanu un pašvaldību finansiālās darbības uzraudzību".

124. Finanšu ministrs, izskatot un apstiprinot pagaidu budžetu, [Likuma par budžetu un finanšu vadību](http://www.likumi.lv/doc.php?id=58057) 19.panta ceturtajā, piektajā un sestajā daļā norādītajām institūcijām nepiemēro lielākus ierobežojumus, nekā tos paredz [Likuma par budžetu un finanšu vadību](http://www.likumi.lv/doc.php?id=58057) 15.pants, tajā skaitā nelemj par mazāku mēneša apropriācijas apmēru.

**X. Noslēguma jautājumi**

125. Atzīt par spēku zaudējušiem Ministru kabineta 2009.gada 3.oktobra noteikumus Nr.1127 "Noteikumi par budžeta pieprasījumu izstrādāšanas un iesniegšanas pamatprincipiem" (Latvijas Vēstnesis, 2009, 161.nr.; 2011, 3.nr.).

126. Šo noteikumu 112.punktā minētajās veidlapās, izņemot veidlapu Nr.4(pb) un veidlapu Nr.4(sb), n–1 gada valsts budžeta izpildes datus ministrija neievada, bet iegūst no SAP sistēmā esošās informācijas.

127. Veidlapas Nr.4(pb) un Nr.4(sb) aili "Iepriekšējo gadu izpilde" ministrija neaizpilda līdz Finanšu ministrijas norādījumiem.

128. Saskaņā ar Ministru kabineta 2009.gada 3.oktobra noteikumu Nr.1127 "Noteikumi par budžeta pieprasījumu izstrādāšanas un iesniegšanas pamatprincipiem" veidlapu Nr.22 sagatavotie iesniegumi par SAP sistēmas lietošanas tiesību piešķiršanu, maiņu vai anulēšanu ir spēkā līdz šo noteikumu veidlapas Nr.18 iesniegšanai.

129. Šo noteikumu 7., 8., 9., 10. un 11.punkts stājas spēkā, sākot ar likumprojekta par valsts budžetu 2014.gadam izstrādi. Izstrādājot likumprojektu par valsts budžetu 2014.gadam, ministrija nepiemēro šo noteikumu 18.punkta pirmajā teikumā minēto ierobežojumu.

130. Ministrija šo noteikumu 7., 8., 9., 10. un 11.punktā noteiktajā kārtībā plānoto budžeta programmu (apakšprogrammu) struktūru saskaņo ar Finanšu ministriju līdz 2013.gada 30.aprīlim.

131. Šo noteikumu 64.1.1.8.1., 64.1.1.8.2., 64.1.1.8.3., 66.8.1., 66.8.2. un 66.8.3.apakšpunktā minētais dalījums netiek piemērots, sākot ar likumprojekta par valsts budžetu 2013.gadam izstrādi.

Ministru prezidents V.Dombrovskis

Finanšu ministrs A.Vilks